Ezkerraldeko berbalagunak: 2012\nUrtea bukatzear dago, eta urte berriarekin batera, urtarrileko agenda datorkigu. Gogoratu ekintza gehiago topa dezakezuela hemen eta facebook-en (ezkerraldeko berbalagunak)\nURTE ETA AGENDA BERRI ON!!!!!!\nJOSTAILUGINTZA TAILERRA PORTUGALETEN\nAurtengo Gabonetan Portugaleteko Gurasolagunok betiko jostailuak egiten ikasiko dugu, eta nola ez, haiekin jolastu ere. Etor zaitezte umeekin batera euskaraz jostailuak egitera. Anima zaitezte eta euskaraz gozatu!!:\n-DATA: urtarrilaren 2a, asteazkena\n-TOKIA: Santa Klara Kulturtokian\nIzena emateko bidal ezazu e-posta gurasoportu@aek.org helbidera.\nKORRIKAren sagardotegi erraldoia ikasleen omenez\nKorrika 18k euskalduntzen eta alfabetatzen ari diren milaka eta milaka pertsonak omendu nahi ditu. Hori dela eta, aurtengo omenaldia kalean egin nahi dugu, ikasle horiek guztiak bilduko dituen karpa erraldoi batean, hain zuzen. Sagardotegi erraldoi bat egingo dugu urtarrilaren 26an, Usurbilgo frontoian, egun osoko egitarauarekin:\n-21:00: Esne Beltzaren kontzertua.\nEdizio honetan euskararen aldeko lasterketa erraldoiak zabaldu nahi duen mezuan, euskara euskal herritarron elkarbizitzarako gakoa dela diogu, elkarrekin bizitzeko, elkarri hitz egiteko, elkarri entzuteko eta elkar ulertzeko tresna. Baina, horretarako, euskal herritarrok euskal kultura ezagutzea eta euskara jakitea ezinbestekoa da.\nHorregatik guztiagatik, Korrikak omenaldirik beroena eskaini nahi die ikasle guztiei. Beren ahaleginarekin euskaraz bizi ahal izatea ahalbidetzen eta, beraz, elkarbizitzarako aukerak sortzen ari direlako.\nHainbat informazio, hala nola, ordua, zehazteke dago; baina zehaztu ahala jakinarziko dizuegu.\nPasa den larunbatean Bilboko Arte Ederretako Museora joan ginen Botero margolari kolonbiarraren lanak ikustera. 33 laguneko taldea osatu genuen, eta oso bisita ikusgarria eta aberasgarria izan zen Boterori buruzko hainbat datu azaldu zizgikuten eta.\nEskerrak eman nahi dizkiegu museoko gidariei eta museoari berari egindako harreragatik eta emandako azalpen txukunengatik.\nHauxe da osatutako taldea:\nNegu Eguna 2012 Mamarigan\nNegua ate joka daukagu, eta urtero lez, Mamarigako Kultur Etxeak egun berezia prestatu egin du urtaro zuri honi ongi etorria egiteko.\nHauxe da abenduaren 23rako (Igande honetarako) Negu Eguna ospatzeko Kultur Etxeak antolatutako egitaraua:\n12:00etan Harrizulatzaile Tailerra umeentzat.\n13:00etan Triki - Kalejira Kultur Etxeko Pandero ikastaroko ikasleekin\n13:30ean Balkoitik Plazara Xabi Paia eta Gabi Basañez bertsolariekin.\nUrtarrilaren 19an, Bai Esanek antolatuta, Gernikara joango gara egun-pasa. Horretarako, Bai Esan taldeak egun osoko egitaraua prestatu egin du:\n- Bisita birtuala eta gidatua Santimamiñen.\n- Oma basoa bisitatu.\n- Bazkaria Markopollon.\n- Batzar Etxerako bisita gidatua.\nPlan zoragarri honetan parte hartu nahi baduzue, bidali email bat ondoko helbidera: baiesan@kaixo.com.\nLekuak mugatuak dira: 40 lagun inguru.\nArgazki eta lelo kuttunena lehiaketa\nHauexek dira jasotako gutun eta leloak. Bozkatu lelo eta argazkirik onena mezu bat bidalita ondoko helbidera: ezkerraldea@aek.org. Bozkatzeko azken eguna abenduaren 13a. 14an blogean txapelduna iragarriko dugu.\nI. argazkia: "birziklatu zaitez euskarara"\nII. argazkia: "sentitu, gozatu eta hitz egin euskaraz"\nIII. argazkia: "euskararako zubia ikastoletako harrobia"\nIV. argazkia: Honek ez du lelorik\nAdarrotsen "Zazpi Ditut" aurkezpenak\nKorrika 18ren bideoklipa eta denda\nKORRIKA 18 martxan da! Eta martxan jartzeko era ona musika entzunez da, Esne Beltzaren musika, hain zuzen ere. Izan ere, KORRIKA 18ren kanta egin du."Eman euskara elkarri", transmisioa baita euskararen oraina eta geroa.\nHona hemen bideoklipa:\nBestetik, larunbat honetan, 12:00etan ezkerraldeko Korrika - denda irekiko dugu Portugaleteko Alde Zaharreko Salcedo kalean (udaletxe atzean). Pasa zaitezte eta aukeratu korrikari ongi etorria emateko kamiseta,sudadera edota prakarik gustukoenak. Hona hemn dendaren ordutegi eta egutegia:\nAdarrots taldearen "Zazpi Ditut" diskoaren aurkezpena\nOstiral honetan Santurtziko Kresala aretoan Adarrots folk taldearen "Zazpi Ditut" diskoaren aurkezpena izango da 20:30ean. Aurkeztuko duten diskoa bigarrena da. Izan ere, 2009. urtean, Mendebala Folk Jaialdiak antolatutako talde berrien IV. Lehiaketa irabazi zuten. Harrez geroztik, euren lehen diskoaren grabazioari ekin zioten: “Haizekadak".\nKresala aretoak edukiera mugatua duenez, asistentzia konfirmatu beharko duzue emailez. Konfirmatzeko sakatu hemen\nHona hemen bideo bat:\nIgande honetan, abenduak 16, Mendilagunek ikasturte honetako bigarren irteerari ekingo diote: Aizkorrira. Lehen irteeran eguraldi kaskarra egin bazuen ere eta 3 lagun izan arren, primeran pasa genuen. Orain, Aizkorrira abiatuko dira, eta hotza iragarri arren, aurre egingo diote. Hori bai, elurretarako arropa eraman behar, hau da, polainak, botak... Aizkorri mendia eta ingurua elurtuta ikusteak izugarria izan behar du. Izan ere, ahalegin handia egitearen xarma da jasotzen den uzta, kasu honetan, ikuspegia.\nAnimatuz gero, igande honetan 07:00etan Santurtziko tren geltokian.\nIzena emateko: ezkerraldea@aek.org.\nKultur Etxeko ikastaroen jaia\nOstiral honetan, abenduak 14, Mamarigako Kultur Etxean antolatzen diren ikastaroen jaia izango dugu 19:30etik aurrera. Ikastaroetan parte hartzen dutenek nahiz parte hartzen ez dutenek elkar ezagutzeko jaia non Kultur Etxea barrutik ezagutzeko aukera ere izango duzuen. Gainera, hau guztia borobiltzeko pintxo-jana izango dugu.\nBaliteke hurrengo urtean animatzea eta ikastaroren batean izena ematea.\n"Biak hankaz gora" antzezlana\nAsteazkenean, abenduak 12, HIRU TXOKOLATE TARTA egiten ikasteko tailertxoa egingo dugu Sestaon.\nKueto eskolan izango da, arratsaldeko 6etan. Gurasolagunek antolatua, guraso eta seme-alabentzat izango da, guztion artean euskara praktikatzeko eta gauza berriak ikasteko.\nAnimatu eta eman izena aintzane-p@aek.org helbidean edo Sestaoko AEK euskaltegian.\nEzkerraldeko Korrika-denda irekitzear!\nKorrika 18 martxan da! Andoainetik Baionara izango da aurtengo edizioa, eta gehiagotan egin dugun bezala ezkerraldeko Korrika-denda irekiko dugu. Hurrengo larunbatean, abenduak 15, Portugaleteko Alde Zaharrean, Salcedo kalean, 3 zk. (udaletxe atzean). Bertan, arropa erosteaz gain Korrikaren inguruko informazioa jaso ahal izango duzue.\nAbenduaren 2ko mosaikoa\nHura mosaiko ederra osatu genuena Santurtzin! Santurtzin euskaraz bizi nahi dugula aldarrikatu genuen argazki eder hau osatuz.\nSanturtzin "Euskaraz bizi nahi dugu" mosaikoa\nIgande honetan, azaroak 2, Santurtziko parkeko oinezko bidean euskararen aldeko mosaikoa egingo dugu 13:00etan. Euskara maite eta erabiltzen duzuen guztiak behar zaituztegu euskaraz bizi nahi dugula agerian uzteko. Horretarako, "Santurtzin euskaraz bizi nahi dugu" esaldia duen mosaikoa osatuko dugu. Santurtzin eta ezkerraldean, jakina. Beraz, denak gonbidatuta zaudete, denok beharrezkoak garelako.\nAnimatu eta hartu kartulina!\nEUSKARAREN EGUNEAN SESTAON...TXOKOLATEA!!!!\nDatorren astelehenean, abenduak 3, Euskararen Nazioarteko Eguna ospatuko da, eta nola ez, Sestaon ere ospakizunak lekua izango du.\n17:15ean, umeentzako jokuak, kantak eta ikuskizuna izango dira musika-eskolan, eta ondoren...\nArratsaldeko 6etatik aurrera proba-jolasa izango da Gaztelekun (guraso eta umeek parte hartzeko) eta ondoren txokolate gozo-gozoa dastatzeko aukera izango dugu!!!!!\nGalduko duzue?? Anima zaitezte eta hurbildu Gazteleku eta AEKra, guztion artean Euskararen Eguna ospatzeko!!!!!\nAbenduaren 1ean denok Bilbotik Donostiara!\nIzen-emate eskasa dela eta, autobusa ezkerraldetik atera beharrean, Bilbotik aterako da. Irteera 15:00etan izango da Plaza Biribilatik (La Granja), eta prezioa 10€-an. Izena emateko: Bilboko Alde Zaharreko Kalderapekon(Perro kalea 1) Telefonoa: 94 416 40 99. Azkar ibili izena emateko azken eguna gaur da eta!\nAbenduaren 3ko Euskararen Eguna dela eta, argazki eta lelo lehiaketa antolatzea pentsatu egin dugu. Zure herrian euskararekin lotzen duzun argazkirik kuttunena egin eta leloa jarri. Edozein argazki mota izan daiteke, leku bat, egoera bat, lagunekin egindakoa... Garrantzitsuena da zuentzat zentzu berezia izatea.\nBilatu, egin argazkia eta bidali abenduaren 3a baino lehen ondoko helbidera: ezkerraldea@aek.org.\nBerbalagunen blogean bozka eman argazki eta lelorik onenari abenduaren 3tik 5era. Abenduaren 10ean irabazlea nor den jakingo dugu. Animo, saria du eta!\nGora Ezkerraldea Euskaldun!\nOlentzerori Gutunen Sariketa\nUrtero bezala Gabonak gero eta hurbilago daude, neguko solstizioa gero eta hurbilago eta Olentzero Serantesen daukagu jo ta su opariak prestatzen; eta urtero bezala Euskara Sailak antolatzen duen Olentzerori euskarazko gutunen sariketa martxan da. Azaroaren 14tik abenduaren 14ra, biak barne, gutunak aurkezteko epea izango duzue.\nIdazlanak non aurkeztu\nSanturtziko Udaleko Kultura eta Euskara Arloan, 08:00etatik 14:00etara, edota honako helbidera bidaliz: Santurtziko Udaleko Kultura eta Euskara Arloa, Sabino Arana, 5 (CasaTorre Jauregia) 48980 Santurtzi (Bizkaia).\nInformazio gehiagorako sakatu hemen\n"Eman euskara elkarri" Hauxe da KORRIKA 18ren leloa; bai, KORRIKA martxan da; jada 18 korrika. Urte dezente euskara aldarrikatzen, urte asko normalizazioaren aldeko lana egiten euskarak euskal herritarrok elkarrekin bizitzeko hizkuntza izan behar duelako. Elkarri hitz egiteko hizkuntza. Elkar entzuteko eta ulertzeko.\nEuskararen aldeko lasterketa erraldoia martxoaren 14an Martin Ugalde kultur parkean, Andoainen (Gipuzkoa) hasi eta martxoaren 24an Baionan (Lapurdi) bukatuko da.\nBerbalagunak dantza eta pintxotara!\nLarunbat honetarako plan ederra bezain gozoa daukagu Santurtzin; izan ere, Bihotz Gaztea dantza taldearen 45. urteurrena izateaz gain pintxo dastaketa izango dugu hainbat berbalagunek proposatuta.\nBihotz Gazteak dantzaldi ederra eskainiko digu 12:00etan Gernika Parkean, eta jarraian Turismo Bulegoaren eskutik pintxo dastaketa egingo dugu Santurtziko hainbat tabernatan. Amaitzeko, 18:00etan erromeria izango dugu Gernika Parkean.\nPintxo dastaketarako izena emateko sakatu hemen.\nPilates tailerra Sestaon!!!!\nHurrengo asteartean, azaroak 27, PILATES tailerra egingo dugu Sestaon.\nArratsaldeko 8etan izango da Sestaoko AEKn, Sonia berbalaguna irakasle izango dugularik.\nAnimatzen bazarete, eman izena Sestaoko AEKn, 678 626 567 telefonoan edo aintzane-p@aek.org posta helbidean.\nIzena ematen duzuenok, egun horretan esterilla bat ekarri beharko duzue, eta ez ahaztu arropa erosoa.\nKirola ere, euskaraz!!!! Etor zaitezte, primerakoa izango da!\nHiru txokolatezko pastela\nOraingoan postre gozo-gozoa egiteko ordua heldu da. Gurasoek umeekin batera gozogilearen lana egingo dute eta hiru txokolatezko tarta ederra egingo dute. Hori bai, dena euskaraz eta doan. Anima zaitezte arratsalde gozo bat pasatzera!\n-Eguna: azaroak 22, osteguna\n-Tokia: Maestro Zubeldia eskolan\nIzena emateko bidal ezazu eposta gurasoportu@aek.org helbide elektronikora\nGurasolagunak Olentzeroren etxean\nPasa den igandean Portugaleteko Gurasolagunok Olentzeroren etxea bisitatu genuen. Igande arratsalde magikoa izan zen guraso eta umeentzat: Maridomingi ezagutu genuen, Olentzerori berari gutuna irakurri genion, pertsonaia mitologikoekin jolastu ginen... 32 pertsonok parte hartu genuen euskarazko ekintza polit honetan. Pena izan zen pertsona kopuru mugatua egotea, guraso eta ume asko Olentzeroren etxea ezagutu gabe geratu baitira. Hurrengo urterako askoz jende gehiago joango gara, hori seguru.\nEskualdean autobusak antolatzeko asmoa dugu. Bata, Barakaldokotik 11:30ean aterako da epaitegi atzeko bus geltokitik; egun osorakoa (goizean joan, pote batzuk hartu, eta manifestaziora joan; 10€). Bestea, Santurtzitik atera eta Portutik pasako da (15:00etan atera, manifestaziora joan, eta itzuli. Prezioa zehazteke).\nAukeran izango dituzue biak. Izena euskaltegian eman ahal izango duzue.\nManifestazioari begira prestatutako bideoa ikusteko sakatu hemen.\nBidelagun eta irakurzale taldeak martxan!\nSanturtziko berbalagunek bi talde sortu dituzte: Bidelagun taldea eta Irakurzale Kluba.\nLehenak zeharkaldiak egitea du helburu, ibilbide errazak, edonork egiteko modukoak. Horretarako, hilean behin elkartuko dira aldez aurretik aukeratutako ibilbidea egiteko. Lehen irteera abenduaren 1ean egingo dute: Urkiolara, Saibigainera, hain zuzen ere. Haraino autoz joango dira abenduaren 1ean, goizeko 8:30ean. Talde honek bloga dauka, eta berehala informazioa eskuragarri izango duzue. Bloga ikusteko sakatu hemen\nBigarrena euskarazko literatura irakurtzea helburu duen taldea da. Horretarako, hilean behin elkartuko da 19:15ean Santurtziko AEK Euskaltegian, hilaren lehen astelehenean, hain zuzen ere. Informazio gehiagorako sakatu hemen.\nEUSKARAZ BIZI NAHI DUGU!!!\nEuskaraz bizi nahi dugula aldarrikatu beharra dugu, eta horretarako Kontseiluak manifestazioa antolatu du, Donostian. Abenduaren 1ean arratsaldeko 17:00ean Anoetan izango da hitzordua eta hara hurbiltzeko autobusak antolatuko ditugu.\nIzena emateko eskatu informazioa zuen herriko AEK euskaltegietan. Eta egun horretarako kamiseta elegante eta polita lortu nahi baduzue, eskura dituzue 10€an Barakaldoko AEKn.\nEuskaraz bizi nahi dugulako, Abenduaren 1ean, denok Donostiara!!!!!!\nGurasolagunak Olentzeroren etxera\nIgande honetan Gurasolagunok Olentzerok Mungian duen etxea bisitatzera joango gara. Gabonetako pertsonaiarik garrantzitsuenak, gure Olentzerok, ongi etorria egingo digu bere etxean. Mari Domingik, Galtzagorriek eta Peruk, besteak beste, antzinako istorioak, tradizioak eta mitoak kontatuko dizkigute. Etor zaitez Olentzeroren bazter magiko honetara. Den-dena euskaraz!\nEguna: Azaroak 18, igandea\nOrdua: arratsaldeko 16:30ean\nTokia: Carlos VII (If dendan)\nPrezioa: 8€ bakoitzeko (autobusa doan)\nIzena emateko bidali e-posta gurasoportu@aek.org helbide elektronikora.\nPortugaleten ERTIBIL erakusketa ikustera joateko bisita gidatua\nERTIBILek Bizkaiko arte sortzaile gazteek eginiko artelanak hurbilagotik ezagutzeko aukera ematen du. Erakusketa ibiltari hau Sestao, Amorebieta-Etxano, Lekeitio, Derio, Galdakao, Portugalete, Ortuella eta Gernika-Lumo bezalako herrietatik igarotzen ari da. Portugaleten Maria Ibarretxe, Alaitz Arenaza, Jon Macareno eta Mikeldi Perezen (aurtengo sarituak) artelanak ezagutzeko bisita gidatua egingo da. Zatozte arte garaikideaz gozatzera!!!\nDATA: Azaroak 15 Osteguna.\nLEKUA: Santa Klara Kulturtegia.\nAzaroak 9 Ostirala: PORTUGALETEN Ezkerraldeko berbalagunen JAIA\n19,00etan PANTXIKA LAMURen umore saioa Santa Clara Kulturtegian.\n20,00etan KALEJIRA fanfarria eta guzti Santa Claratik Portugaleteko Alde Zaharrera.\n20,00etan ZIRIMIRI tabernan argazki erakusketa, pintxo-potea.\nHortik aurrera Koskojales kaleko zenbait tabernetatik kamiseten banaketa eta pertsona birentzako afari baten zozketa JAUREGI erretegian. Zatozteee!!!\n"Ali Baba eta 40 lapurrak" antzezlana\nIgande honetan, azaroak 11, Santurtziko Serantes Kultur Aretoan Ali Baba eta 40 lapurrak antzezlana izango dugu 12:30ean. Ume eta gurasoentzako ekintza aproposa; beraz, haurrak dituzuenok ez duzue aitzakiarik. Gainera, berbalagunok deskontua daukagu.\nAnimatu eta gozatu euskaraz haurrekin!\n"Lingua nabajorum" antzezlana\nOstegun honetan, Santurtziko SKAn, "Lingua nabajorum" antzelana izango dugu, 20:30ean. Gainera, berbalagunak izateagatik %50eko deskontua dugu, hau da, sarrerak 5€-an. Izena emateko: ezkerraldea@aek.org.\nAntzezlan honen bidez euskararen historia ezagutuko dugu era barregarri batez; izan ere, Mikel Martinez eta Patxo Telleria aktoreak umorean adituak dira.\nPortugaleten ERTIBIL erakusketa ikustera joateko b...\nAzaroak 9 Ostirala: PORTUGALETEN Ezkerraldeko berb...


Zer da RealLifeSexGames?\nRealLifeSexGames handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri RealLifeSexGames arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play RealLifeSexGames?\nRealLifeSexGames free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen RealLifeSexGames, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan RealLifeSexGames?\nJolastu ahal izango duzu RealLifeSexGames bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, RealLifeSexGames ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen RealLifeSexGames erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, RealLifeSexGames gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio RealLifeSexGames eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play RealLifeSexGames?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play RealLifeSexGames deskargatu gabe ezer zure gailua.


ZENBAKIAK: Tau vs Pi\nAtzo ospatu zen "Tau eguna", ekainaren 28an. Tau zenbakia = 6,283185307..., hau da, pi zenbakiaren bikoitza baita.\nAskoren ustez, honek izan beharko luke zenbaki logikoa eta pi bere erdia, zirkunferentzia batek bere erradioa zenbat aldiz duen esaten digulako.\nHau dela eta Tau zenbakia, Pi bezala, irrazionala da, errepikatzen ez diren infinitu hamartarrak baititu. Bere funtzioan zirkunferentzia goniometrikoa, funtzio trigomomrtrikoak edota Euleren formula berdin-berdin adieraz daitezke.\nEta Euler formula, bere bost zenbaki garratzitsuekin:\nIturriak: BBC Mundo eta The Tau Manifiesto\nBeste sarrera batzuk gaiarekin erlazionaturik:\nhttp://www.thepimanifesto.com/ (Pi-ren alde)\nNork idatzia : Alazne Zarate G. en 11:11\nEtiquetas: bitxikeria, eguna, pi, tau


Berangoko Udala - Berdintasunaren aldeko Jaia\nBerdintasunaren aldeko Jaia\nEhunka pertsonek gozatu zuten pasadan asteburuan Moreagako parkean ospatutako Berdintasunaren aldeko Jaiaren lehenengo edizioaz. Antolatutako tailer desberdinek parte hartze handia izan zuten eta publikoak Berangoko Emakumearen Elkartearen emanaldiak txalokatu zituen.\nPasadan ostiraleko manifestaziora 200 pertsona inguru hurbildu ziren, orain arte egindako edizio guztietako zenbatekorik altuena. Larunbatean Maialen Aulestiari egindako ongi etorria ere oso berezia izan zen.\nDonohue sindromearekin diagnostikatutako Europako neska bakarra da. Oso gaixotasun arraroa da, munduan historia osoan bakarrik berrogeita hamar kasu inguru zenbatu dira. Maialenek intsulinari erresistentziarekin erlazionatutako desorden genetikoa du. Horrek zailtasun handiak planteatzen ditu ume-garapenean eta haztapenean, eta oso tratamendu garestia izateak bere senideak laguntza ekonomikoa eskatzera bultzatu ditu. Berango zortzi urteko neska honi laguntzen saiatu da berriro ere. Eta Maialenek karpan kantatu zuen mariachiarekin batera abestu zuen, ekitaldira hurbildutako pertsona guztien begikotasuna irabazi zuen eta jasotako harrerarekin asko gozatu zuen. Amaieran Berangora bizitzera etortzea gustatuko litzaiokeela adierazi zuen Maialenek.\nBerdintasunaren aldeko Kartelen lehiaketan “Artist” izenarekin aurkeztu ziren Silvia Hernanek eta Itziar Llarenak irabazi zuten. Herritarrek bozkatu zuten “Somos raíces” haien lana, Berango-Merana Ikastetxeko sarrera nagusian dagoen horman edo eskolako sarreran bertan margoztuko da, behin betiko kokapena aztertzen ari delarik.\n200 pertsona inguruk bozkatu zuten lan gustokoena aukeratzeko. Hernanek 94 boto lortu zituen. Bizkaiko Amanda Proyren eta kantabriako Patricia Alonsoren “Ellas” lana bigarrena geratu zen, 49 botorekin.


Eusko Ikaskuntza-Laboral Kutxa saria 2018, Teresa del Valle antropologoarentzat\nEusko Ikaskuntza-Laboral Kutxa saria, Teresa del Valle antropologoarentzat\nHumanitate, Kultura, Arte eta Gizarte Zientzien esparruko pertsonen lana saritzen duen golardoa antropologia feministaren sustatzailearentzat izango da aurten. Uztailean jasoko du.\nEusko Ikaskuntzaren 2018ko saria Teresa del Valle (Donostia, 1937) Euskal Herriko Unibertsitateko Antropologiako katedradun emerituari ematea ebatzi du Eusko Ikaskuntzaren jarduera eremuko sei unibertsitateetako errektoreen ordezkariek, Eusko Ikaskuntzako lehendakariak eta Laboral Kutxako lurralde zuzendariak osatutako epaimahaiak, “bere obra globalak modu eraginkorrean lagundu baitu Euskal Herriko genero ikuspegiaren garapen kulturalean”.\nTeresa del Valleren “ibilbide pertsonala eta profesionala gizon eta emakumeen arteko berdintasunaren esparruan oinarrituta dago, baita erronka hori euskal kulturan eta gizartean ikusgarri egin eta nazioartera zabaltzean ere”, ebazpenak dioenez.\nDel Valle European Association of Social Anthropologists erakundearen fundatzaileetako bat izan zen 1989. urtean, baita European Society for Oceanists erakundearen sortzaileetako bat ere, 1996an.\nJarduera dibulgatzaile garrantzitsua garatu du, eta irakaskuntzaren eta ikerkuntzaren esparruko ibilbide luzea egin du. Berrogei urte baino gehiago daramatza irakaskuntzan, Euskal Herriko Unibertsitatean (EHU) nahiz atzerriko beste unibertsitate batzuetan.\nEusko Ikaskuntza-Laboral Kutxa saria 1995ean sortu zen, Euskal Herriko Humanitate, Kultura, Arte eta Gizarte Zientzien alorrean curriculum nabarmena duten pertsonak saritzeko.\nHain zuzen ere, Julio Caro Baroja antropologoak jaso zuen saria lehenengo edizioan, eta, besteak beste, honakoak daude irabazleen zerrendan: Eduardo Chillida eta Nestor Basterretxea, Maria Bayo sopranoa, Francisco Etxeberria auzitegiko medikua, Maria Carmen Gallastegui ekonomista, Javier Elzo soziologoa, Javier Echeverria Ezponda zientziaren filosofoa, Bernardo Atxaga eta Mariasun Landa idazleak eta Montxo Armendariz zinemagilea.\nAurten, 20.000 euroko ekarpena duen saria uztailean emango dute, azaroan egin beharrean, eta Donostian, Miramar jauregian, egingo duten ekitaldi batean emango diote.\nEusko Ikaskuntza azken ordukoa


Etxebizitzaren prezioa Euskadin, ia izoztuta – Ekonomiaren KZ\nEtxebizitzen prezioak % 0,2 egin zuen gora Euskadin 2021eko lehen hiruhilekoan, aurreko urteko aldi berarekin alderatuta, erkidego guztietako igoerarik txikiena, Nafarroakoaren berdina ( % 0,2), eta Estatuko batez bestekoa ( % 0,9) baino zazpi hamarren txikiagoa, Estatistikako Institutu Nazionalak (INE) astearte honetan argitaratutako Etxebizitza Prezioen Indizearen arabera.\nZehazki, Euskadin, etxebizitza berrien prezioa % 1,8 igo zen urtarriletik martxora, batez bestekoa % 2,3 igo zen bitartean; erabilitako etxebizitzena, berriz, % 0,1 jaitsi zen, eta Estatuan % 0,7 igo zen.\n2020ko laugarren hiruhilekoarekin alderatuta, prezioa % 0,8 igo da Euskadin, Estatuan baino hiru hamarren gehiago ( % 0,5). Etxebizitza motaren arabera, etxebizitza erabilia % 1,2 garestitu zen hiru hilean behin, eta estatu osoan, berriz, % 0,7; etxebizitza berriarena, berriz, % 0,7 jaitsi zen Euskadin, zortzigarren jaitsierarik handiena, Valentziako Erkidegoarekin batera, batez beste % 0,6 jaitsi baitzen.\nEstatuan, etxebizitza libreen prezioak % 0,9 egin du gora urte arteko lehen hiruhilekoan, aurreko hiruhilekoan baino sei hamarren gutxiago, eta tasarik baxuena 2014ko hirugarren hiruhilekotik.\nLehen hiruhilekoaren gorakadarekin, etxebizitza libreen prezioak 28 hiruhileko egin du gora urte batetik bestera, nahiz eta moteltzeko joera izan.\nEtxebizitza motaren arabera, bigarren eskukoen prezioak % 0,7 egin du gora urtetik urtera lehen hiruhilekoan, aurreko hiruhilekoan baino hiru hamarren gehiago.\nEtxebizitza berrien kasuan, urte arteko prezioa % 2,3 igo zen aldi berean, aurreko hiruhilekoan baino ia sei puntu gutxiago, eta tasarik baxuena 2014ko laugarren hiruhilekotik.\nHiruhilekoen arteko tasari dagokionez (2021eko lehen hiruhilekoa, 2020ko laugarren hiruhilekoaren aldean), etxebizitzen prezioak % 0,5 egin zuen gora urtarriletik martxora bitartean; aurreko hiruhilekoan, berriz, % 0,8 egin zuen behera, eta 2020ko lehen hiruhilekoan, % 1,1.\nEtxebizitza motaren arabera, etxebizitza berrien prezioek % 0,6 egin zuten behera 2020ko laugarren hiruhilekoaren eta aurtengo lehenengoaren artean; bigarren eskuko etxebizitzen prezioek, berriz, % 0,7 egin zuten gora, eta 2020ko azken hiru hilabeteetan % 1,1 jaitsi ziren.\n← Gasolina % 16 garestitu da ekainean\nElektrizitatearen prezioa % 42 igo da, Facuaren esanetan →


Leioaren kirol-etorkizunari buruzko galdeketa egingo die Udalak herritarrei - leihoa.info\nLeioaren kirol-etorkizunari buruzko galdeketa egingo die Udalak herritarrei\n2018 June 15, Friday 2018 June 15, Friday adminKirolak, Sarrera, Uncategorized\nLeioako Udalak udalerrian “kirol-eredu berri bat sortzeko beharra mahaigaineratu du”, adierazi duenez. Horretarako, “leioaztarren partaidetza beharrezkoa du”. Helburu honekin kirolarekin lotura duten elkarte, eragile, pertsona eta talde guztiei zuzendutako partaidetza prozesua kaleratu berri du.\nUdal iturrriek diotenez “denborak aurrera egin ahala Leioaren errealitatea aldatu egin da eta udalerriak zein leioaztarrek konponbide, zerbitzu eta, batez ere, kirol-eredu berriak behar dituzte”.\nTestuinguru horretan, partaidetza-prozesu bat abiaraztea proposatu du Udalak, jakiteko zeintzuk diren Leioako bizilagunen premiak kirol-arloan. Espazio publikoen erabilera posibleak, kirol jarduera berriak eta abar.\nGuzti horretarako, Udalak leioaztarren partaidetza eskatu du, “herritarren iritzia eta ekarpenekin batera kirol-eredu onena eraikitzeko asmoarekin”.\nEkarpen hauek jasotzeko karpa informatiboak ezarriko dira ekainaren 20 eta 21ean, 11:00etatik 14:00etara eta 16:00etatik 19:00etara. Bestalde, herriko kirol talde eta kirolariekin osaturiko taldeak antolatuko dira eztabaida sortzeko. Eta publiko zabalari zuzenduta galdeketa irekia prestatu da, ekainaren 27an egingo den partaidetza-tailer batekin batera.\nGaldeketa etxeetara bidali da jada, eta Leioako Udaleko Gobernu Irekiaren Atarian, LeioaZabalik-en, dago eskegita. Ondorioz, gaurtik aurrera leioaztarrek hainbat bide dituzte galdera hauei erantzuteko: aurrez aurrekoa (udaleko Herritarrenganako Arreta Zerbitzuetan, udalerrian zehar banatuta dauden postontzietan, ekainaren 20 eta 21ean Sakonetan izango den karpan edo, ekainaren 27an, 18:00etan, Ondiz Dorrean izango den partaidetza-tailerrean) eta on-line (Leioa.zabalik@leioa.net helbide elektronikora proposamenak bidaliz, Leioako Udaleko Gobernu Irekiaren Atarian: leioazabalik.leioa.net eta Sakoneta kiroldegian egongo den totemaren bitartez).\nProzesuaren emaitzak txosten batean jasoko dira LeioaZabalik atarian.\nLiburuxka (pdf, 748 kb)\nInkesta, Kirol-eredua, Kirola, Udala\nZer berri? :: “Ground for dogs”, segundo disco del grupo Vulk\nUdalak ez ditu barrakak irekitzeko baimena eman


Idazleak - Jon Alonso Fourcade - Hemeroteka - Agur, agur\nJon Alonso Fourcade > Hemeroteka\n2002-01 Agur, agur | Xabier Gantzarain\nBilbon emandako azken hitzaldian Bernardo Atxagak esan egin zuen beste askok ixiltzen dutena, hizkuntza eta kultura komunitate gisa desagertzear gaudela. Profeta lana arriskutsua da, baina norbaitek egin behar du hori ere. Beste batzuetan, profetarena ez eginda ere, hitzak profetikoak bilaka daitezke. Eta hori gertatuko da Jon Alonsoren liburu honekin.\nBernardo Atxaga, Ruper Ordorika eta Pamiela argitaletxearen orbitan dabilen jendeak sortu zuen Juan Zelaia Saria, saiakera literario motzak, orri kopuruaren arabera, bultzatzeko asmoz. Hemen edozein ekimen txalotzeko joera dugu, baina hau benetan zen txalogarria. Euskaraz saiakerak eta onak irakur ditzakegula erakusteko nahia ere izango zen sortzaileen gogoan. Nola esan, biharko arkeologoentzat utziko ditugun aztarnen nolakoak kezkatzen gaitu.\nSaria Agur Darwin-ek eskuratu zuen, epaimahaiaren iritziz “… zenbait soziologia irizpide eta literatura beraren zaharkitzearen inguruko gogoeta gisa orijinal eta erakargarrian harilkatua delako; literaturatik abiaturik, generoak gaindituz eta narrazio landu eta interaktiboaren bitartez, interesa piztu eta atxikitzen duelako; irakurlea beti ados ez izanagatik ere saiakeraren egitekoa betean garatzen duelako”.\nZazpi saiakera motz biltzen ditu liburuak, baina lotura nabarmenak daude zazpi saiakera hauen artean. Literaturaren mitoak aztertzen ditu, unibertsaltasuna, kasu. Baina literatura bera da zalantzan jartzen duena. Literaturaren funtzioa. “Orain uste dut ulertu dudala zergatik batzuk tematzen diren hainbeste idazleei nobelak eginarazten: aztarna arkeologiko ugari utz ditzaten, aizkorak apain-apain egin eta, zer egiten ari garen konturatuko ez bailiran, arduraz lurpera ditzaten nahi dute, etorkizuneko ziberarkeologoek gure berri eduki dezaten.\nNeanderthal-ak, baina, behar zituelako egiten zituen aizkorak. Hil ala bizikoak zitzaizkion. Eta aizkorak herioak harrapatzen zuen tokian kausitu dira, inolako traszendentzia nahirik gabe erabiltzen zituelako.”


plaka estalizatutako laser bidezko ebaketa zuntz makina - ACCURL Laser\nLaser bidezko ebaketa makina, Burdinako Laser bidezko Mozketa Makina, Produktuak, Txapa Machine Laser bidezko ebaketa, Laser bidezko ebaketa makina\nEbaketa-abiadura: 0-60 m / min\nOnartutako Formatu Grafikoa: AI, DWG, DXF, PLT, Beste batzuk\nKontrol softwarea: Cypcut, FSCUT2000, Cypnest\nZiurtagiria: CE, SGS\nLaser potentzia: 700W-10000W\nGidatze mota: Servo motorra eta unitatea\nGehieneko mugimendu abiadura: 100 m / min\nPotentzia esleipena: 380V / 220V ± 10%, 50Hz / 60Hz\nEtengabeko Lan Denbora: 24 ordu\nMakinaren pisua: gutxi gorabehera 8 tonako\nMakinaren neurria (l * w * h): 8,5 * 3,3 * 1,9 m\nproduktuaren izena zuntz laser bidezko ebaketa makina\nLaser potentzia 700w-10000W\nGidatze mota Servo motorra eta gidatzea\nGehieneko Mugimendu Abiadura 100m / min\nPotentzia esleipena 380V / 220V ± 10%, 50Hz / 60Hz\nEtengabeko Lan Denbora 24 ordu\nMakina pisua Gutxi gorabehera: 8 tona\nMakinaren neurria (l * w * h) 8,5 * 3.3 * 1.9m\nProduktuaren gako-hitzak 5 ardatzetako laser ebaketa\n1. Makina osoa guztiz ixten da laser erradiazioak murrizteko eta kalte mekanikoak saihesteko.\n2. Laneko taulan, kargatzeko eta deskargatzeko denbora aurrezteko eta lanaren eraginkortasuna hobetzeko\n3. Doitasun handiko artezketa mailak, aparkalekuak, zarata baxua, doitasun handia eta abiadura azkarra\n4. SMC osagai pneumatikoak, kontrol adimenduna, presio baxuko zulaketa perfektua\n5. Soldadura handiko soldadura gorputz integralarekin, aluminiozko x ardatze x ardatzarekin eta tenperatura altuak ebakitzeko makina-erreminta normalean 20 urte igaro ondoren ez dela deformatuko ziurtatzeko.\n6. Mundu mailako doitasunezko boladun torlojua / erraila eta gidari lineala gidatzen du, makinaren doitasun handia, eraginkortasun handia eta egonkortasuna lortzeko.\n7. Urruneko tratamendurako gailurik gabeko haririk gabeko gailurrik aurreratuena hornitua\n8. Ekipoak errendimendu handiko zenbakizko kontroleko sistema, AC zerbitzuko motorra eta unitateak hartzen ditu. Teknologia aurreratu integratzaileak, hala nola pneumatikoa, mekanikoa, optoelektronikoa eta zenbakizko kontrola da.\nZer da Laser Cutting?\nLaser bidezko ebaketa materialak mozteko laser bat erabiltzen duen teknologia da, eta industria-fabrikazioko aplikazioetarako normalean erabiltzen da.Laser laser moztekoak erabiltzen dira xafla lauko materialak eta egiturazko eta hoditeria materialak mozteko.\nNola ebaki Fiber Laser hau metal hau?\nOso ona da, esan dezakegu zuntz laser bidezko metal ebaketa sortzen delako, metalak zuntz laser bidezko xurgapen tasa altua duelako, eta potentzia handiko Co2 laser baino askoz ere txikiagoa da.\nZein material moztu daitezke zuntz laser bidezko ebaketa makina honekin?\nFabrikatzaile gehienak altzairu herdoilgaitza, karbono altzairua, altzairu arina, burdina, altzairu galbanizatua mozteko erabiltzen dute, batzuetan aluminioa eta letoia moztu dituzte. Eta bezero batzuk erabiltzen ditu urrea mozteko, zilarrezko bitxiak ekoizteko.\nZein da makina moztu daitekeen lodiera?\nEnergia-iturri desberdinak lodiera desberdina duten materialak moztu nahi ditugu, material eta gasaren presioarekin lotuta. Adibidez, 1kw IPG laser iturri max. 12mm CS eta 5mm SS, xehetasunetarako, idatzi iezaguzu materialaren taula, laser potentzia, abiadura, gasa eta abar.\nZenbat laser iturri ditu? Zein dira desberdintasunak?\nNormalean IPG, RAYCUS, MAX eskaintzen ditugu, desberdintasunak kostua eta ebaketa kalitatea dira, esperimentuak ditugu\nZein software eragile zure makinan erabiliko litzateke?\nLehentasunezko aukera Cypcut kontrolatzailea, kostu ekonomikoa eta errendimendu bikaina dira, baina gainerako aukerak eskuragarri daude.


Gelan makinak aztertzen ibili gara. Makinak garai desberdinetan antolatu ditugu: simpleak, komplexuak, erdi arokoak eta modernuak. Hemen ikusi ahal dituzue makina desberdinen irudiak.\nPublicado por superanetxu en 13:12 No hay comentarios:\nEtiquetas: Aurkezpen digitala, Ingurune\nESKOLAN ETA KALEAN EUSKERAZ!!!\nGaur euskarako kanpaina bat hasi da. Kanpaina hau euskaraz hitz egiteko edo euskaraz hitz egiten saiatzeko da. Irakasle bat euskaraz hitz egiten entzuten dizunean puntuak eman ahal dizkizute.\nGelan azkeneko zaioan andereñoak puntuak ematen dizkigu gelan euskara zenbat entzun duen arabera, gehienez 10 puntu eman ahal dizkigu : Asko entzun baldin badu 10 puntu ematen dizkigu, nahikoa entzuten badu 5, apur bat entzun badu 3 eta ez badu ezer edo gutxi entzun badu 0 puntu.\nJolastokian ere puntuak eman ahal dizkigute baina bakarrik puntu bat pertsonagatik.\nPuntu asko lortzean sariak lortzen ditugu:\n100 puntu lortzean, egun bat etzerako lan gabe dugu.\n150 puntu lortzean, jolastokian 30 minutu gehiago egotea da.\n170 puntu lortzean, asteburu bat etzerako lanik gabe dugu.\n180 puntu lortzean, aukeratzen dugun klaseko ordua beste baten gaitik aldatzea.\n200 puntu lortzean, egun osoko ibilaldia mendira.\nPublicado por Olatz Sagarduy en 12:56 No hay comentarios:\nANTZERKIA IKASTEN ARI GARA\nGaur antzekiak nola egiten diren ikasten ari gara, lehenengo aldian erreza iruditzen zen baina egiterakoan nahiko zaila zen.\nIzenak beti mailuskulaz idazten dira, izena idatzi eta bi puntu, eta gero parenteziz artean nola dagoen pertsonaia, eta ondoren pertsonaiak esaten duena letra normalarekin jartzen dugu.\nPublicado por Alexander Lara en 12:52 No hay comentarios:\nBILBOKO TXANGOA ALDATUKO DUGU\nAstelehenean, Martxoak 28 Bilbora joango ginen. Azkenean, hurrengo astelehenean joango gara, zeren eta eguraldi txarra egingo du. Andereñoek bi sorpresa egin dituzte, baina andereño batek nahi gabe esan du. Orain ez da sorpresarik, baina oso pozik gaude. Bilbora joango gara eta egun osoa pasatuko dugu han. Lehenengo Funikularrean joango gara Artxandara, eta han jan egingo dugu.\nOrdua: 09:15-etan kioskoan eta gero Zuhatzuko geltokira joango gara.\nEta Bueltatu: 16: 45-etan bueltatuko gara.\nHan egun guztia pasatuko dugu, horregatik motxila ez ekarri!!!\nPublicado por Andrea Barranco en 12:00 No hay comentarios:\nASTELEHENEAN EMOTEN DIGUTE NOTAK\nNi oso urdiri nago notak astelehenean emango digutelako, ez dakit onak edo txarrak izango badira edo ez.\n¡¡¡BAKARRIK DAKIT OSO URDURI NAGOELA!!!\nEuskeraren Azterketa Egin Dugu\nOstiralean euskerako azterketa egin genuen: ziria, gurpila, txirrika, palanka, arranpa. Azterketa ahozkoa izan zen eta talde guztiak aprobatu genuen. Andereñoak argazkiak egin zigun, argazkian Paule, Markel, Ainhoa Sanchez eta Aitziber daude.\nPublicado por Elene en 13:07 No hay comentarios:\nLan asko egin dugu gloster hauek egiteko, talde bakoitzak bere glosterra egin du. Informazioa bilatu, itzuli eta ikasi egin behar izan dugu. Gero andereñoak azterketa bat jarri zigun, taldeetan izan zen, ahozkoa izan zen eta gainera oso erraza.\nBean ematen ba diezu, beste glosterrak ikusi ahal dituzue:\nPublicado por Maitane G. en 13:05 No hay comentarios:\nEtiquetas: Glogster, Ingurune\nIngleseko Ipuina Kontatu diegu 5 urteko Umeei\nGaur goizean ingeleseko ipuina kontatu diegu 5 urteko umeei. Oso ondo pasatu dute eta uste dut gu ere ondo pasatu dugula. Umeek ez dute ia ezer ulertu baina gu saiatu gara beraiei ipuina ondo kontatzen.\nEta kontatu diegun ipuina The Giant titulatzen da.\nPublicado por jon filler en 12:55 No hay comentarios:\nBILBOKO IRUDI BATZUK AURKITU DITUT\nIngurune arloan, makinekin batera Bilboko historia ikusiko dugu. Hemen dituzue Bilboko irudiak eta argazkiak, ezagutzen dituzue leku horiek?.\nPublicado por Gandasegi 6.B en 14:01 1 comentario:\nGAUR INGELESEKO AZTERKETA EGIN DUGU\nGaur ingeleseko azterketa egin dugu. Ipuin bat kontatu dugu. “The Giant” zuen izena. Astelehenean 5 urteko umeei kontatuko diegu. Buruz ikasi izan behar dugu eta ingeleseko andereñoak taldeak hauek egin ditu ipuina kontatzeko: Iñigo, Olatz, Maider, Itziar eta Jon. Beste batean: Ainhoa B, Nerea, Elene, Carla eta Saray. Hurrengoa: Saioa, Paule, Ainhoa S.,Aitziber, Ane eta Asier L.. Eta azkenengoa: Andrea, Asier B, Maitane, Oier eta Alex. Baina talde batzuetan sailtazunak egon dira. Maitane triste zegoen eta ez du ondo Isasi, Orduña ostiralean berriro egingo dute. Elene dagoen taldeak, ez du egin, Elenek bi egun gaixorik egon delako. Orduan asterketa ostiralean egingo dute.\nPublicado por Andrea Barranco en 13:32 No hay comentarios:\nGLOSTER BAT ARI GARA EGITEN\nEgun hauetan talde bakoitzak,gloster bat egiten ari da. Bakoitzak makina bat dauka azaltzeko, guk txirrika daukagu. Besteenak hauek dira gurpila,arranpa,ziria eta palanka. Oso polita geldituko da, bideoekin, argazkiekin eta beste gauza batzuekin.\nPublicado por Saray Barcenilla en 12:57 No hay comentarios:\nBAKOITZA BERE ZATIA IKASI BEHAR DU.\nGaur euskera egiten egon garen bitartean andereinoak arbelan euskeraren azterketan zer esan behar dugun idatzi du. Bakoitza zati bat hartu du, lauko taldetan pertsona batek bi zati esan behar ditu, berriz bostekoen taldetan ez. Bost zati duade, definizioa, atalak edo elementuak, nola funzionatzen duen, erabilerak eta azkenik adibideak. Andereinoak esan digu bakoitza hartu duen zatia esan beharko duela, zelako faborea egin diguna. Horrela etxean zaudenean zer ikasi behar duzun badakizu. . Azterketa ostiralean izango da oraindik bi egun ditugu ikasteko.\nEITB-EN LEHIAKETA BAT DAGO\nEitbe-koek lehiaketa bat egitea iruditu zaie. Erradioari buruz izan behar da, eta hau da gaia: "Maite dut irratia" . Lehiaketan sartu nahi baduzue orri bateko narrazio bat egin behar duzue edo bi minutuko grabazio bat egin, eta helbide honetara bidali behar duzue: arratsaldekoa@eitb.com . Animatzen zaitut egitea!\nPublicado por Andrea Barranco en 13:06 No hay comentarios:\nAZTERKETA EGUNAK ALDATU DITUGU\nBihar azteazkenean lau azterketa izango genituzke, euskera, matematika, ingelera eta musika gehienentzat ingelera eta musikako azterketa nahiko erraza da, berriz beste batzuentzat ez.\nGaur matematika egiten egon gara, buruketak batzuk porzentaiarekin. Bat batean andereino konturatu da buruketa asko falta zaizkigula egiteko, orduan matematikako azterketa ostegunean izango dela esan digu, gelako guztiak oso pozik ipini gara. Bi orduak matematika egiten egon gara orduan euskera ezin izan dugu egin, horregaitik euskera azterketa ostiralean izango dela esan digu. ZELAKO ONDO¡¡¡¡¡\nPublicado por Saioa en 12:46 1 comentario:\nGELAKO TALDEEK IZENAK DITUZTE\nPasaden ostiralean gure gelako taldeei izanak ipini genizkien. Talde bakoitza bere izena eta logotipoa asmatu zuten. Izen batzuk nahiko originalak dira berriz beste batzuk ez hain beste.\nIzena jakin nahi badituzue hemen dituzue. Hurrengo batean logotipoak ere aurkeztuko dizkizuegu\nMaitane, Ainhoa B, Xabier, Elene eta Jonen taldea ``Monster Army´´ dira, izena nahiko originala da.\nAlex, Olatz, Ane, Iñigo eta Itziarren taldea `` 5 ero XL´´ deitzen dira izen hau baita ere nahiko originala da.\nAitziber, Ainhoa S, Paule eta Markelen taldea `` Mapa ´´ deitzen dira, talde horrek itzelezko idea eduki zuen, izen bakoitzeko lehenengo letra hartu eta izena asmatu zuten.\nMaider, Oier, Carla, Asier B eta Nerearen taldea `` Camon ´´ taldea deitzen dira, hauek aurreko taldearen ideia berdina eduki zuten.\nEta azkenik, Saray, Saioa, Asier L eta Andrearen taldea `` Zelakoak´´ deitzen dira, hauek izen originala dute.\nPublicado por Saioa en 12:54 No hay comentarios:\nGaurtik aurrera Gabi ginasiako maisua tokatzen zaigunean ginasia egin guztietan aukeratuko du ea nor egiten duen euskera gehiago. Gaur Ainhoa B ri eta niri emon digu pegatina, hori esan nahi du hurrengo egunean ezin zaigula tokatu. Baina niri ez zait importa zeren eta tokatu zait bada.\nPublicado por Asier Benito en 13:04 No hay comentarios:\nASTEBURUKO PARTIDUEN EMAITZA\nAsteburuan partidu gutxi eukin dugu bakarrik futbolekoa eta saskibailokoa.Biak irabazi ditugu futbolekoa eta saskibaloikoa.\nPublicado por Oier en 13:38 No hay comentarios:\nNIRE URTEBETETZEA IZAN DA\nAstelehenean, martxoaren 7 an nire urtebetetzea izan da. Oso ondo pasatu nuen, gauza asko oparitu didate eta gauza asko egin ditut.\nGoizean nire lehengusuarekin Zuazora joan nintzen futbolera jolastera, beteta zegoenez urretara joan ginen korriketan. Hor partidu bat jolastu genuen, nire lehengusua eta biok 6 umeen kontra.\nArratsaldean berriz klaseko lagunekin Piruloan gelditu ginen 5etan gandasegira joateko.\nHor gauza askoetara jolastu genuen:\nBarreno batera, eskonderite....\nPublicado por Asier Benito en 13:03 1 comentario:\nLARUNBATEAN MOMOTXORROEKIN EGON GINEN\nPasadan larunbatean momotxorroekin egon ginen Santi Buruart plazan. 8ak inguru hasi ziren\nMomotxorroak etorri zirenean denok korriketan hasi ginen eta oso ondo pasatu genuen .\nPublicado por Nerea Sanz en 12:57 No hay comentarios:\nOstiralean, 5. eta 6. mailakoak mimos joan giñen mosorratuta, eta 4. mailatik beherakoak nahi zuten moduan; Batzuk raperoz, beste batzuk bakeroz, beste batzuk paiasoz, beste batzuk ume txikiz..... Eskolara heldu ginenean bakoitza bere gelara joan zen eta han norbaiteri makillajeko zerbait falta bazitzaion andereñoak marguztu zion.\nPublicado por Maider en 12:54 No hay comentarios:\nPublicado por Gandasegi 6.B en 21:42 No hay comentarios:\nPublicado por Gandasegi 6.B en 18:06 No hay comentarios:\nTXITXIBURDUNTZI EGUNA OSPATUKO DUGU\nBihar, Martxoak 3a txitxiburduntzi eguna ospatuko dugu eskolan. Patio orduan txorizo eta ogi pixka bat jango dugu. Urte guztietan ospatzen dugu eta gainera patio orduan gose apur bat daukagula oso gozo dagoela iruditzen zaigu. Eta hemen argazki bat daukazue:\nPublicado por Andrea Barranco en 13:18 No hay comentarios:\nLEHENENGO MAILARI IPUIN BAT IRAKURRIKO DIEGU\nIpuin bat irakurriko diegu lehenengo mailakoei ingeleses.\nIpuina the giant deitzen da. Nire ustes oso erresa da eta nik ikasi dut. Txikiak ulertzeko ondo dago eta nik uste dut, ondo egingo dugula.\nPublicado por Markel Amoriza en 12:51 1 comentario:\nPublicado por Maider en 13:13 No hay comentarios:\nGAUR INGELESEKO AZTERKETA DAUKAGU.\nGaur ingeleseko azterketa daukagu. Teacher esaten du oso errese isan dela ikasten baduz, klase osoa oso urduri dago. Asko ikasi dugu gustiok eta espero dugu denok aprobatzea. Conparatives eta superlatives ikasi behar dugu.\nPublicado por Markel Amoriza en 12:56 No hay comentarios:


Kanpandorre - Wikipedia, entziklopedia askea.\nDonostiako Artzain Onaren katedraleko kanpandorrea, estilo neogotikoa.\nMadariaga dorretxearen alboko kanpandorrea. Axpe, Busturia.\nKanpandorrea edo ezkila-dorrea kanpai bat edo gehiago dituen dorre bat da, normalean eliza edo eraikin zibil baten parte dena (banandua, atxikia edo osagarria). Kanpaiak sinestunak edota orokorrean hiritarrak bertaratzeko erabiltzen dira.\nEliza batek kanpandorre bat baina gehiago izan ditzake, eta hauek kanpai edo ezkila bat baina gehiago ere bai.\nEuskaraz hainbat izen ditu: kanpandorrea, kanpandegia, ezkila-dorrea, ezkilategia, zeinutegia, zeinützülia eta abar.\nDonostiako Parte Zaharrean bada Kanpandegi izeneko kalea, XIX. mendea arte ipar muturrean kanpandorre bat baitzegoen, Santa Maria basilikaren alboan.\nMultimedia: Bell chambers


Elkarte batzuek desagertzera jotzen duten arren, berriak indartsu datoz Zornotzan - Zornotza - Anboto.org\nElkarte batzuek desagertzera jotzen duten arren, berriak indartsu datoz Zornotzan\nEkaitz Herrera 2019-10-21 10:00\nUdaleko berdintasun arloak eskaintzen dituen zerbitzuez gainera, izaera markatua duten elkarteek osatzen dute Zornotzako mugimendu feministaren mapa.\nIzaera nagusi bi ageri dira: hamarkada luzez iraun duten emakume taldeak daude batetik, adinez nagusiago direnak, eta, bestetik, belaunaldi gazteagoen ikuspegi gaurkotuak ere ageri dira. Bidean gelditutako taldeak ere badira. Zornotzako alargunen elkartea orain hainbat urte desegin zen.\nMatxismoaren aldaera guztiak azaleratzen\n• Sorrera urtea: 2016\n• Helburu nagusiak: Autodefentsa feministan oinarri hartuta, herriko arlo askotan ikuspegi feminista txertatzeko sareak sortzea. Herriko Martxoak 8 Plataformagaz harremana dute.\n• Ekintzak: Sorginen gaua antolatzea, jaietako batzordean eragitea, indarkeria matxistak dituen aldaerak ikusarazi eta salatzea. Azaroaren 25eko ekitaldiak antolatzea. Hitzaldiak antolatzea.\n• Partaide kopurua: 15\n• Kontaktua: zornotzakotaldefeminista@gmail.com eta Zornotzako Talde Feminista (Facebook)\nIrakurketa politikoa baino gehiago\nMartxoak 8 plataforma\n• Helburu nagusiak: Martxoaren 8ko eguneko ekitaldiak antolatzea eta Euskal Herriko mugimendu feministak markatutako bost ardatz nagusiak herrian lantzea.\n• Izaera: talde heterogeneoa. Askotariko adin-tarte, ezaugarri eta jatorri batzen dituen plataforma. Feminismoa kontzeptu politiko modura ulertzen duten herritarrak eta aldarrikapenerako toki bat dela ikusten dutenak barnebiltzen ditu.\n• Kontaktua: m8zornotza@gmail.com\nZailtasunei aurre egiteko, integrazioa\n• Helburu nagusia: Emakume musulmanen artean kulturen arteko integrazioa sustatzea. 'Tawasol' berbak, hain zuzen ere, horixe esan gura du arabieraz: integrazioa.\n• Ekintzak: Uneotan, umeentzako arabiera eskolak. Laster, emakumeentzat gaztelania eta arabiera eskolak eman gura dituzte. Horretarako boluntario bila dabiltza. Zornotzar guztientzat ramadam amaierako jaia ere antolatzen dute.\n• Partaide kopurua: 12 inguru\n• Kontaktua: tawasolzornotza@gmail.com\nTalde beteranoa, beteranoen taldea\n• Sorrera urtea: 1990\n• Izaera: Ikasketa akademikorik ez zuten emakumeek sortutako taldea. Gaur egun, ekintza kulturalak eskaintzen dituen elkarte izaera du. 60 urtetik gorako emakumeek osatzen dute.\n• Ekintzak: Jakintza kultural orokorrekoak: Zine forumak, psikologiari lotutako hitzaldiak, bidaiak, pintura tailerrak eta bisitaldi kulturalak.\n• Partaide kopurua: 250 inguru\n• Bilera maiztasuna: eguaztenero, 16:00etatik 18:00etara.\n• Kontaktua: Talde beteranoa denez, ez dute kide berririk sartzerik aurreikusten.


dedu / deduktiboki\ndeduktibo 1 izond dedukzioarena, dedukzioari dagokiona. ik dedukzio 2.\nHoriek beren baitan daramate ondorioa, argudiatze deduktiboari begiratuz gero bederen. Askoren artean «Filosofiako gida» - 51. orr.\nDiskurtso deduktiboak formalizatzea. Xabier Arregi «Jakitearen arkeologia» - Michel Foucault - 227. orr.\nKontzeptuak eraikuntza deduktibo birtual batean kokatzeko nahia izan beharrean, deskribatu beharko litzateke eurak agertzen diren eta zirkulatzen duten enuntziatuen eremuaren antolakuntza. Xabier Arregi «Jakitearen arkeologia» - Michel Foucault - 66. orr.\nHarreman diskurtsiboak, ikusten denez, ez dira diskurtsoaren barrukoak; ez dituzte elkarren artean lotzen kontzeptuak eta hitzak; ez dute ezartzen esaldi edo proposizioen artean arkitektura deduktibo edo erretoriko bat. Xabier Arregi «Jakitearen arkeologia» - Michel Foucault - 55. orr.\nEnuntziatua eraketa diskurtsiboari dagokio, esaldia testuari dagokion bezalaxe, eta proposizioa osotasun deduktiboari dagokion bezalaxe. Xabier Arregi «Jakitearen arkeologia» - Michel Foucault - 135. orr.\nJendearen adimen deduktiboa izugarria da. Joxean Agirre «Romain zen bere izena» - 160. orr.\n2 (izenondo elkartuetan)\nHempelek proposatu zuen azalpenari buruzko teoria filosofikoa bere eredu nomologiko deduktiboaren bidez. Askoren artean «Filosofiako gida» - 159. orr.\nBehaketaren bitartez edo eraketa matematiko-deduktibo luzeen bitartez. Jenaro Garate «Gizakia maitagogoa da» - 30. orr.\nIrakaskuntzan ohitura da razionalismoa eta enpirismoa kontrajartzea: beharbada egokiagoa litzateke [...] razionalismo matematiko-deduktiboaz (metafisiko) eta razionalismo induktiboaz (enpirista) mintzatzea. Askoren artean «Filosofiako gida» - 81. orr.\nJakin al daiteke zer sistema ez-deduktiboren arabera ipini ahal izan diren objektuok bata bestearen ondoan eta jarraian psikopatologiaren esparru zatikatu hori eratzeko [...]? Xabier Arregi «Jakitearen arkeologia» - Michel Foucault - 50. orr.\neraikuntza deduktibo (3)


Espainiak bigarrenez eskatuko du Josu Urrutikoetxearen estradizioa | Politika | Berria\nNoiz sortua: 2019-07-12 23:37:27\n2020ko ekainak 3\nAsteazkena, 2020ko ekainak 3\nEspainiak bigarrenez eskatuko du Josu Urrutikoetxearen estradizioa\n1980an ETAk hildako Luis Maria Herguetaren aurkako atentatuagatik eskatuko dute hura Espainiaratzeko. Aurrez beste estradizio eskaera bat aurkeztua du Auzitegi Nazionalak.\nJosu Urrutikoetxea, artxiboko argazki batean. / Luis Jauregialtzo/Foku\nArantxa Elizegi Egilegor -\n2019ko uztailak 12\nEspainiako Gobernuko jarduneko eledunak, Isabel Zelaak, eman du Ministroen Kontseiluak hartutako erabakiaren berri. Bigarren estradizio eskaria litzateke eskatu asmo dutena. Lehena 1987ko Zaragozako kuarteleko atentatuagatik bere kontra irekia duten prozeduragatik litzateke, eta bigarren hau berriz ETAk hildako Luis Maria Hergueta enpresariarekin lotuta legoke.\nEgun espetxean da Urrutikoetxea, haren aurka irekitako auzibideak erabaki zain. Pasa den maiatzaren 16an atxilotu zuten ETAko kide historiko izandakoa Frantziako Alpeetan, Sallanches herrian, ebakuntza bat egitera zihoala, eta presondegian sartu. Bi espetxe zigor ditu betetzeko Frantzian: Parisek 2010ean zazpi urteko zigorra ezarri zion, ETAko zuzendaritzako kidea izatea leporatuta; eta 2017an, zortzi urtekoa, 2011-2013 artean Osloko elkarrizketa mahaian izan eta ETAko egitura politikoan parte hartzea egotzita.\nHaren aurkako bi epaiketetan egon ez zenez, berriz egiteko eskatu zuen, odea, Urrutikoetxeak eta hala egingo dute. 2010eko auzia urtarrilaren 6ra egingo dute, Parisko Kasazio Auzitegiak hartuko duen erabakiaren zain. 2017koa, berriz, irailaren 12an epaituko dute. Bestalde, Urrutikoetxearen aurkako euroaginduari dagokionez, Parisko Dei Auzitegiko instrukzio epaileak urriaren 16rako finkatu zuen.\n1980ko hamarkadaren hasierarako, ETAko ordezkari inportanteenetakotzat jotzen zuten Urrutikoetxea. 1998ko urrian, preso zegoela, haren izena proposatu zion ETAk Espainiako Gobernuari bake negoziazioetarako mintzaide gisa. Bide motza egin zuen aukera hark, baina 2002an alde egin, eta 2005eko ekainean ETAko ordezkari gisa azaldu zen Genevako negoziazio mahaian.\nElkarrizketa saio horiek porrot egin zuten, baina, ETAk 2011ko urrian jarduera armatuaren behin betiko etena iragarri ostean, Urrutikoetxeak hilabeteak eman zituen Oslon, David Pla eta Iratxe Sorzabalekin batera, Espainiako Gobernuaren ordezkaritza baten zain, gatazkaren ondorioen inguruan hitz egiteko.\nEspainiak ez du onartu Euskal Herri osoan ibili ahal izatea\nETB1 %2,4ko ikusle kuotatik %1era jaitsi da iazko maiatzetik hona\nIrribarre bihurria nagusikeriari\nArantxa Elizegi Egilegor


Zerga bereziak - 500/503/511-EMCS eredua - 2010 - 2.2d Bertsioa - Data : 2011/05/16 - Bizkaia.Eus\nEMCS Zerga Berezietarako Laguntza Egitaraua\n2.2 Bertsioarekiko aldaketak:\n2.2d B-ren Instalatzaile Osoa: Programaren instalazio berria egiteko Hala balego, desinstalatu lehenengo programa zaharra.\n2.2d B-ren aktualizatzailea: 2.2d bertsioaren aurreko edozein EMCS instalazio eguneratzen du.\n2.2d bertsioaren berrikuntzak eta 2.2 bertsioarekiko egindako aldaketak:\nBarneko 500 eredua, Bizkaiko Foru Aldundiaren logoa dakarrena, gaztelaniaz eta euskaraz diseinaturik dago.\nJasotzaileari dagokion segmentuaren bidalketa (< ConsigneeTrader >) zuzendu egin da EMCS agiriei doakien IE815 mezuan jasotzaile mota "Ezezaguna" denean edo despatxu mota ( agiriaren "Bermea / Despatxua / Ziurtagiriak" orrialdeko "Despatxua" ataleko eremua) "Esportaziorako agiria (Tokiko despatxua)" denean.\nEMCS Laguntza Programa instalatua izanez gero, bakarrik 2.2d Bertsioaren Aktualizatzailea prozesatu behar da.\n2.1b Bertsioarekiko aldaketak:\n2.2 B-ren Instalatzaile Osoa: Programaren instalazio berria egiteko Hala balego, desinstalatu lehenengo programa zaharra.\n2.2 B-ren aktualizatzailea: 2.2 bertsioaren aurreko edozein EMCS instalazio eguneratzen du.\n2.2 bertsioaren berrikuntzak eta 2.1b bertsioarekiko egindako aldaketak:\nBi biodiesel-mota eta beren ehunekoak jasotzeko, barruko dokumentuen merkantziei eremuak erantsi zaizkie.\n"E2" edo "E3" epigrafeetarako biodieselaren mota eta ehunekoaren eremuak derrigorrez betetzea deuseztatu da, barruko 500 dokumentua betetzen baita, bai eskuz, bai beste sistema informatikoetatik inportatuz.\nEpigrafeen / biodieselaren zerrenda zabaldu da (B0, B2, B3, E2, E3, H0, H1).\nBarruko 500 dokumentuei buruz bidaltzeko EdiFact mezuen sorrera aldatu da; biodieselaren kodeen formatu berrietara moldatu dira.\nBarruko 500 dokumentuetan merkantzien sail-kopurua 3tik 99ra zabaldu da.\nGarrantzitsua: dokumentuak inportatzeko prozesua: Barruko 500 dokumentuetan 3 "merkantzia" erregistroaren muga 99gatik aldatu da eta bi eremu berri erantsi dira, bai formatu estandarrean, baita EMCS formatuan ere:\nBio_tipo2: 2. biodiesel-mota.\nBio_porc2: 2. biodieselaren ehunekoa.\nBarruko 500 dokumentuen inprimaketa aldatu da, 2010/12/31ko EAOn argitaratutako zehaztapenetara moldatzeko.\nEMCS sarrera-erretilutik berreskuratutako mezuen bilatzailean "dokumentu-motaren" araberako bilaketa.\nDokumentuei atxikitako ziurtagirietan derrigorrezkoa da Data, Mota eta Zenbakia betetzea.\nEMCS dokumentuen gainean Ohiko Harremanak kargatzeko aukera erantsi da, betiere Ohiko Harremanaren Fitxan, "EMCS Informazio Espezifikoaren" datuetan, "Hartzaile Mota" "Esportazioa" bada.\nIgorritako EMCS dokumentuetan lehenengo garraiolariaren datuak betetzearen beharra deuseztatu da, garraioaren arduraduna Igorlea edo Hartzailea direnean.\nS500 epigrafeko NC kodeei 21069020 eta 21039030 kodeak erantsi zaizkie.\nIgorritako EMCS dokumentuen inprimaketa aldatu da, 6. laukian (Jomugako Herrialdea) herrialde hartzailea azaltzeko.\n500 dokumentuetako inprimaketari 18. laukian biodiesel-motaren eta bere ehunekoaren kodea erantsi zaizkio.\nD zerga-araubidea erantsi zaio (nazioarteko harremanak entregak salbuespenaren babesean bidalketak). Hartzailearen Zerga Berezien IFZrako bakarrik "CD" sar daiteke, merkantziaren zerga-araubidea "D" denean.\n"Erreferentziazko Zenbaki Ofiziala" eta "Baliozkotze Zenbakia" eremuak gaitu dira, bai barruko 500 dokumentuetan, bai EMCS dokumentuetan, dokumentuak bidaliak eta onartuak egon arren. Horri esker, dokumentuak bete eta bidal daitezke eta bi eremu horiek behin betiko aurrerago bete ahal izango dira.\nBarruko 500 dokumentuetan Hartzailearen Zerga Berezien IFZ eremuan erabilitako Aduanaren kodeak aldatu dira, esportazio bat denean, 2010/12/31ko EAOren IV. Eranskinean argitaratutakora moldatzeko.\n"Bilgarrien motak" taulei bilgarrien mota berriak erantsi zaizkie; horiek merkantziak kanpotik eta barrutik paketatzeko erabiltzen dira.\nIgorritako EMCS dokumentuei dagokienez IE815 mezuan hartzailearen segmentu-bidalketa (< ConsigneeTrader >) deuseztatu da, hartzailea "Esportazioa" denean.\nEMCS Laguntza Programa instalatua izanez gero, bakarrik 2.2 Bertsioaren Aktualizatzailea prozesatu behar da.\n2.0b Bertsioarekiko aldaketak:\nInstalatzaile Osoa 2.1b bertsioa: Lehenengo aldiz instalatzeko, aurretik desinstalatu programa zaharra.\nEguneratzailea 2.1b bertsioa: 2.1b bertsioaren aurretik dagoen EMCS edozein instalazio eguneratzen du.\n2.1b Bertsioaren Berritasunak:\nGarrantzitsua: barneko dokumentuen erreferentziako zenbakien kontagailua EMCS dokumentuenetatik bereizten da. 2.1b bertsiora eguneratzeko momentuan, EMCS dokumentuetarako erreferentziako zenbakiaren kontagailuak ordura arte zegoen kontagailu bakarraren balioa hartzen du, baina momentu horretatik aurrera, kontagailu bakoitzak bere bilakaera jarraitzen du.\nGarrantzitsua: establezimenduen fitxari atal berria gaineratzen zaio: "Nekazaritzako Testu Finkoa AUTCOM eta AUTVAL atalak". Atal honek bi eremu ditu: "AUTCOM" eta "AUTVAL". Eskudun agintaritzaren testu finkoez eta autobalidazioaz bete behar ditugu, hurrenez hurren.\nEmandako barneko 500 edo EMCS dokumentuak inprimatzeko orduan, "Jaso establezimenduaren AUTCOM eta AUTVAL atalak" laukia markatzen badugu, bi eremu hauek inprimatuko dira dokumentuaren atal egokietan (18c EMCS-n, 23 barneko 500ean). Lauki hau lehenetsita markaturik agertzen da emandako barneko 500 edo EMCS dokumentuak inprimatzean, eta markatu gabe eta gaitu gabe agertzen da gainerako dokumentu motetarako.\nHurrengo hobekuntzak egiten dira EMCS dokumentuen inprimaketan (aurreko puntuan aipatutako AUTCOM eta AUTVAL eremuei buruzkoez gainera):\nGarraioaren xehetasunen 13716 laukian Garraio Unitatearen kodea eta garraio Unitatearen deskribapena gaineratzen dira.\nMerkantziaren 17 laukia: Dentsitatea, Plater Gradua, Merkantziaren Marrazlea eta Kanpoko Paketatzearen Zigilua gaineratzen dira, guztiak informatuta egonez gero.\n"Diferitu" motakoa bada dokumentuaren tituluan agertzen da deklarazio diferitua dela, eta 501 dokumentu adierazlea.\nNC 22042138, 22042183, 22042192, 22042918, 22042958, 22042983, 22042984 eta 22042992 kodeak gaineratzen zaizkio I000 epigrafeari.\nNC 22082089 kodea gaineratzen zaio S200 epigrafeari.\n2204-z hasten diren I000 epigrafearen NC kodeetarako "Ardoei buruzko informazio espezifikoa" atala gaitzen da.\nHartzailea "Esportazioa" motakoa denean, nahitaezkoa da Esportazioko Aduanaren Kodea betetzea, baina ez da nahitaezkoa Entregatzeko Tokiaren gainerako datuak betetzea. Gure dokumentuak ahalik eta osoenak izateko azken hauek bete arren, ez dira sartzen EMCS sistemara bidalitako mezuan dokumentua baztertua ez izateko.\nMerkantzien "Marrazlea" eremua gaitzen da EMCS dokumentuetan, aukeratutako epigrafea edozein dela ere.\nEMCS dokumentuen ezeztatzeko partearen ezeztapen-arrazoiaren kodeen zerrenda eguneratzen da.\nEMCS dokumentuetan, hartzailearen datuetan si IFZ BEZ edo IFZ ZB bat sartuta badago, eta hartzailearen herrialdea "Espainia"-ra aldatzen badugu, IFZ BEZ edota IFZ ZB ez badira baliagarriak Espainiarako, sisteman ohartarazten du eta bete gabe uzten ditu.\nPisu Gordina eta Pisu Garbia eremuak aldatzen dira bi hamartar onartzeko. Aldaketa honek Laguntza Programaren leiho eta aukera askotan eragiten du.\n"Dokumentuak" menuaren "500 E.B. Eredua Ematea" aukera ezabatu da, ezinezkoa baita 2011/01/01etik.\nHurrengo zutabeak gaineratzen zaizkie Eman eta Jasotako 500/503/EMCS-en Laburpenei:\nHerrialdea (hartzailearena emandako dokumentuetan eta igorlearena jasotakoetan).\nGraduak X Kant: graduak bider kantitatea.\nKanp Pak: kanpoko paketatze mota.\nKanp Fardelak: kanpoko paketatzearen fardel kopurua.\nBarn Pak: barneko paketatze mota.\nBarn fardelak: barneko paketatzearen fardel kopurua.\n"Graduak" eta "Graduak X Kant" eremuen bidez, Programak 553 eredua betetzen laguntzen du laburpen honetan oinarriturik.\nEMCS dokumentuetan Graduen inprimatzearen arazo bat konpontzen da.\nS200 epigrafearen deskribapen-testua "Edari deribatuak"-ra aldatzen da "Edari alkoholdunak"-ren ordez.\nEMCS Laguntza Programa jadanik instalatuta dagoenean, 2.0b bertsioko Eguneratzailea prozesatzea baino ez da beharrezko.\nInstalatzaile osoa, 2.0b bertsioa. Lehenengoz instalatu aurretik, desinstalatu programa zaharra.\nEguneratzailea, 2.0b bertsioa. Eguneratu egiten du 2.0b bertsioaren aurretik izandako edozein EMCS instalazio\n2.0b Bertsioaren Berritasunak:\n"Ekoizpen - Frogak" eran bidali diren EMCS dokumentuen erantzunak deszifratzeko prozesua aldarazi da, zertarako-eta jaso duen XML fitxategian Ziurtagiri Elektronikoa nodoa egotea ez itxaroteko.\n"AS" motako CAEs berriek "E" edo "S" zerga araubideko "A0" epigrafeko merkatugaiak igortzeko eta "S" zerga araubidean "A0" epigrafeko merkatugaiak jasotzeko aukera gaitu da.\nElementu berriak batzen zaizkie EMCS dokumentuetan erabiltzen diren "Garraio Unitateak" eta "Bermearen jatorria" taulei.\nEMCS dokumentuetako merkatugaien "Ardoei buruzko berariazko informazioa" ataleko "Ekoizpen aldea" taulako elementuak aldarazi dira, zertarako-eta sailkapen berriari egokitzeko. Egon dauden dokumentuekiko bateragarritasunagatik taula honetan "Ez erabili - 7 kodea, erabiltzen ez dena" agertuko da. Elementu hau ez dugu dokumentu berrietan erabili behar eta ekoizpen aldeko kode hori duen dokumenturen bat bidali gabe badaukagu konpondu egin behar dugu ezetsia izan ez dadin.\nEmateko oharren gaineko aldarazpen prozesua konpondu da altako agiriak sortu beharrean aldarazpen agiriak sor ditzaten.\nAldarazi egin da EMCS dokumentuen inprimaketa, merkatugaiak amaierara lekualdatuta, horien kopurua gorabehera ez dadin ziurtagirien datuekin, kontrolen erregistroekin eta sinatzailearen datuekin orri solterik geratu.\nEMCS laguntza programa instalatuta edukiz gero, 2.0b bertsioko eguneratzailea prozesatu besterik ez dago.\n1.4 Bertsioarekiko aldaketak:\nInstalatzaile osoa, 2.0 bertsioa. Lehenengoz instalatu aurretik, desinstalatu programa zaharra.\nEguneratzailea, 2.0 bertsioa. Eguneratu egiten du 2.0 bertsioaren aurretik izandako edozein EMCS instalazio\n2.0 Bertsioaren Berritasunak:\nEMCSrekin zerikusia duten aukerak aldatu egiten dira 2 bertsioko EMCS sistema berriaren zehaztapenei egokitzeko.\nFigura bat gehitzen zaie, "Noizbehinkako hartzaile erregistratua (CAR)" izenekoa, EMCS dokumentuek izan ditzaketen "Hartzaile motei", bai bidalitako dokumentuetan bai jasotakoetan.\nDokumentuekin (bai EMCS dokumentuak bai "Barrukoak") lotutako ziurtagiriei testu libreko "Deskripzioa" eremua gehitzen zaie, non ziurtagiria deskribatzen duen testu osoa erants daitekeen.\nEMCS dokumentuei eta "Barrukoei" bi eremu gehitzen zaizkie: "Erreferentzia zenbaki ofiziala" eta "Balidazio edo onarpen zenbakia".\nHanditu egiten da "Ardoaren gaineko eragiketen" zerrenda EMCS salgaietan, gaur egun indarra duten 12ak sartzeko.\nFitxategien inportazioko "DOKUMENTUA", "SALGAIA" eta "ZIURTAGIRIA" erregistroen egitura handitu egiten da, aurreko hiru puntuetan aipatutako eremuak gehitzeko.\n"Erreferentzia zenbaki ofiziala" eta "Balidazio edo onarpen zenbakia" eremuak gehitzen zaizkio "DOKUMENTUA" erregistroari.\nArdoaren gaineko eragiketa berriak gehitzen zaizkio "SALGAIA" erregistroari, eta "Ziurtagiriaren deskripzioa" gehitzen zaio "ZIURTAGIRIA" erregistroari.\nProgramara dokumentuak inportatzean, sortutako gaztiguak komunikazioetan konfiguratutako ingurune lehenetsira bideratzen dira.\nKendu egiten da salgaietan "Enbalajeen kopurua" ezarri beharra, "Enbalaje mota" hauetakoren bat denean:\nOntziratu gabeko gasa (1.031 mbar 15 ºC-tan).\nOntziratu gabeko likidoa.\nOntziratu gabeko solidoa, partikula handiak.\nOntziratu gabeko gas likidotua (tenperatura eta presio ez normaletan).\nOntziratu gabeko solidoa, pikor-partikulak (aleak).\nOntziratu gabeko solidoa, partikula xeheak (hautsak).\nOntziratu edo paketatu gabe.\nEMCS dokumentuak sartzen dira "Laburpena Doc 500/503/EMCS bidaliak" "Laburpena Doc 500/503/EMCS jasoak".\nHartzailearen datuetatik zerga berezietako IFZ automatikoki ezabatzeari uzten zaio "500 Barrukoak" dokumentuetan, ohiko zerrenda bat aukeratzen dugunean eta "Helmugako herrialde" moduan "*ESPORTAZIOA*" ezartzen dugunean eta "*ESPAÑA*" aukeratzen dugunean EBtik irteteko herrialdetzat.\nBidalitako EMC dokumentuen inprimaketa aldatu egiten da gomendio berriei egokitzeko.\nEMCS laguntza programa instalatuta edukiz gero, 2.0 bertsioko eguneratzailea prozesatu besterik ez dago.\n1.2c Bertsioarekiko aldaketak:\nInstalatzaile Osoa 1.4 bertsioa Lehendabiziko aldiz instalatzeko, lehendabizi desinstalatu programa zaharra.\nEguneratzailea 1.4 bertsiora Eguneratu 1.4 bertsioaren aurretik dagoen edozein instalazio.\n1.4 Bertsioaren Berritasunak:\nBarneko Dokumentuekin lotutako salgaiei (ez EMCS) eta ohiko salgaiei biodieselaren Mota eta Ehunekoa eransten dira. Eremu hauek nahitaezkoak dira E2 edo E3 epigrafeetan.\nCAR balidazioa eta 13 karaktererako zabaltzea.\nAldaketak "dokumentua" eta "salgaia" erregistroen egituran.\nAskatasuna B.D.ren kokapenerako eta sarbide partekatuko aukera.\n"Ukitutako Kantitatea" zehazten denean "soberakina" edo "falta" ezartzeko betebeharra.\n818 Harrerako Parteetan "Emaitzak" betetzeko betebeharra.\nOhiko Harremanetan IFZ berbera duten sarrerak bikoizteko aukera.\nJasotako EMCS dokumentuak inprimatzeko aukera.\nDokumentuen Bilatzaileari "Fakturazio/Harrera Data" irizpidea gaineratzen da.\n"Garraioko Agenteak" eta "Ohiko Garraiolariak" deritzonetan dagoen IFZren abisua.\nTestu guztietan "&" karakterea ezabatzen da.\nEMCS Laguntza Programa instalatuta edukita, 1.4 Bertsioko Eguneratzailea prozesatzea baino ez da beharrezko.\nAurreko bertsioetatik Zerga Berezietarako Laguntza Egitaraua desinstalatzea.\nEuropar Batasunak EMCS (Zerga Berezien Mugimenduen Kontrol Sistema) agiriak gertutu eta transmititzeko funtzionaltasuna ere badauka.\n500/503 eta E.O. agiriei dagokienez, BizkaiBai sistemaren (sistema geroratuaren) bidez bidaltzekoa den fitxategia eskuratzeko sistema barik, ondoko sistema hau erabiliko da: Administrazioari agiriak eskuratzen diren unean bertan zuzenean bidaltzea.\nZenbait hobekuntza ditu EMCS Laguntza Programaren 1.1. bertsioaren aldean:\nEMCS sarrera-erretiluarekiko komunikazioa "Ekoizpena" ikuspegian.\nJaulkitako agirietako erreferentzia-zk., "Jaulkitzaile baimendua" edo baimendu gabea izatearen arabera.\nEstablezimendu mota berria: "Jasotzaile baimendua.\nEMCS Laguntza Programa instalatuta edukiz gero, 1.2c Bertsioaren eguneratzailea prozesatzea besterik ez da behar.\nPrograma instalatzeko, 23 MB libre eduki behar dira disko gogorrean.\nAplikazio eguneratzailea deskarga. (6,5 MB)\nInstala_EMCS_DFB.exe (16,5 MB)


Emisio eremu baxua martxan dago 1usteko urrian 2017.\nLEZ funtzionamenduan dago karga diferentzial gisa. Horrek esan nahi du Oslo Kargatzeko Erregimena.\nOslok ere badu larrialdi-eskema kutsadura handiko kasuetan.\nOslon ere 2019 hiriko autoak kentzeko neurriak ezartzen ditu eta hiriaren kalitatea hobetzen du. Aparkalekuak kenduz eta bizikletaz eta espazio publikorik ez egoteari begira, dagoeneko hasi da.


'Hizkuntzakeria' - Irutxuloko Hitza : Irutxuloko Hitza\nArtikulu honekin gaur egun azpilanean, pipia egurrezko habean bezala, dabilen ideologia bat jarri nahi dut begi-bistan, hizkuntzakeriaren ideologia, Espainiako botere guneetan oso zabaldua dagoena. Pentsamolde hori ideia oker eta faltsu batean dago oinarrituta: gaztelania inguruan dituen hizkuntzak baino hobea dela komunikaziorako, bizikidetzarako, gizartearen aurrerabiderako eta norberaren garapenerako. Eta hobea delako, nagusitu egin behar duela. Espainiako aginte guneetatik datorkigun hizkuntzakeriak gaztelaniaren hegemonia babesteko eta indartzeko diskurtsoa egiten du. Diskurtso hegemoniko hori ideia monolitiko batean dago ardaztuta: gaztelania da herritar guztiak elkartzen dituen hizkuntza bakarra, eta euskarak, Espainiako lurraldeetako gainerako hizkuntzek bezalaxe, herritarrak elkartu beharrean, banandu eta baztertu egiten ditu. Eta ideia horri, gainera, lege oinarria eman dio Espainiako nazionalismo linguistikoak: gaztelania inolaz ere ez da baztertzailea, Espainiako herritar guztiek jakiteko obligazioa dutelako, Espainiako lege gorenak, Konstituzioak, hala agintzen duelako. Okupazio linguistikoa lege bihurtu du Espainiako nazionalismoaren hizkuntzakeriak gaztelaniaren nagusitasuna eta jakiteko obligazioaren monopolioa betikotzeko. Esaerak dioen bezala: «Handia, beti legez; txikia, behin ere ez». Gaztelaniak Espainian duen monopolio linguistikoa babestu eta indartu nahi dutenek zera diote: bere hiztunek eragindako egoera duela euskarak. Alegia, bere hiztunek erabiltzen ez dutelako, bizkar eman diotelako, iritsi dela abelera horretara. Eta, dagoen egoera horretara bere hiztunek eraman baldin badute, zertarako «xahutu» behar den herritar guztien dirua gutxiengo batek sortutako egoera aldatzeko. Maiz, gainera, krisi ekonomikoaren aitzakiarekin, hizkuntza sustapenean herri-diruak «harrika botatzea» gaitzesten dute. Baina horrela hitz egiten dutenek ezkutatu egiten dute gaztelaniaren sustapenerako Cervantes Institutuak urtero 115 milioi euroko aurrekontua daukala, Euskararen Etxepare Institutuak milioi eskaseko aurrekontua duen bitartean. Baina diskurtso horrek ere egi-egia ezkutatu nahi du: Espainiako inperialismoaren hizkuntzakeriak, historiaren sokan, Colon jauna Ameriketara iritsi zenetik, etnozidio linguistikoa eragin duela armen bidez mendean hartu dituen hiztun-herri guztietan. Eta, itsasoz haraindiko herri haietan bezala, hemen ere, Espainiako estatuaren hizkuntzakeriak euskararen etnozidio linguistikoa eragin eta bultzatu duela euskararen herrian. Espainiako nazionalismoaren hizkuntzakeriak ezkutatu egiten du Estatuak gaztelania Espainiako lurralde osoan bortxakeriaz eta armen bidez inposatu zuela gerra zibil batek ekarritako diktadura baten bidez. Eta diktadura horren ondoren ere, demokrazia izeneko garai honetan, gaztelaniaren eta Espainiako lurraldeetako gainontzeko hizkuntzen arteko desoreka iraunarazteko, diskurtso eta lege baztertzaileak dituela gaur egun. Diskurtso eta lege horiek, euskararen zabalkundea oztopatzea dute helburu, Espainiako estatuko gainontzeko hizkuntzena bezalaxe. Adibide baterako, Nafarroako kasua dugu: Espainiako nazionalismoaren hizkuntzakeriak Nafarroan euskararen aurkako diskurtso oldarkorra dauka, batetik, eta, bestetik, euskararen ofizialtasuna eta zabalkundea Nafarroa osoan mugatzen eta oztopatzen duen Foru lege bat ere bai. Espainiako nazionalismoaren hizkuntzakeriak kate motzean eta larre motzean nahi du euskara. Nafarroan dugu adibiderik argiena: euskara erabiltzeko aurrerapausorik txikiena egin nahi denean, beti da «bidegabekeria», «diskriminazioa» eta «inposizioa». Gaztelaniaren aldeko nazionalismoak zapalkuntza linguistikoaren ekaitz politiko eta mediatikoa leherrarazten du han-hemengo gizartea, batik bat nagusi diren erdaldunak, euskararen aurka jartzeko. Orain hurrena, horrela zioen Nafarroako PPko legebiltzarkide batek: «Euskara erabilita, nazionalistez bete nahi diguzue administrazioa». Espainiako nazionalistek, hizkuntza kontuetan, ez dagoenean ere, besteen buruan beti ikusten dute bartza, baina norberaren buruko zorria sekula ez. Patxi Saez, soziolinguista


Galizian banatuko dituzte urteko lehenengo puntuak - GARA\nGalizian banatuko dituzte urteko lehenengo puntuak\nLehen estropada jokatuko dute gaur O Groven; bigarrena, berriz, bihar izango da Boiroko uretan. Garaipena eskuratzeko lehia oso irekia aurkezten da aurten Ligaren hamabi traineru artean\nTraineru Kluben Elkarteko (TKE) Ligako lehen bi estropadak ospatuko dira gaur eta bihar Galiziako uretan. Arratsaldean (18.30ean, ETB1), O Groveko Bandeira Outon Xunqueiriña jokatuko dute TKE Liga osatzen duten hamabi traineruen artean.\nIgandean (12.00etan, ETB1), berriz, Boiroko Bandeira del Concellori egokituko zaio txanda. Bertan ere hamabi traineru horiek izango dira, hauexek, alegia: Mecos, Cabo Da Cruz, Hondarribia, Castro, Pedreña, Zarautz, Orio, Arkote, Zumaia, San Pedro, Urdaibai eta Laredo.\nGaurko estropadari dagokionez, hiru txanda dira O Groven. Lehenengoan Mecos, Orio, Cabo Da Cruz eta Laredo izango dira; bigarrenean, Zumaia, Arkote, San Pedro eta Hondarribia; eta hirugarrenean, Zarautz, Castro, Pedreña eta Urdaibai.\nDenboraldiko lehenengo hamabi puntuak nork eskuratuko dituen ikusteko dago, aurtengo TKE Liga oso irekia aurkezten baita. Hondarribiak joan den urtean eskuratutako txapela defenditzea eta berriro janztea izango du helburu. Erregulartasuna bere alde du, nahiz eta azkeneko Kontxan parte hartzeko paradarik ez zuen izan sailkapena lortzeko erlojupekoan kanpoan geratu zelako.\nEra berean, Ligako lehenengo postua lortzeko lehian beste hiru euskal traineruk aukerak dituzte: Orio eta Urdaibai.\nUrdaibaik, bere aldetik, bi urtez zailtasunak pasatu ondoren, fitxaketa asko egin ditu. Bermeotarrek arraunlariez osatutako selekzio indartsu bat osatu dute. Batzuk lehen aldiz iritsi dira eta beste batzuk bueltatu dira.\nGainerako traineruei dagokienez, Castro eta Pedreña saiatuko dira euskaldunek garaipenaren monopolioa eskura ez dezaten. Castrok berritu du ontzia; eta Pedreñak denboraldi-aurre bikaina egin du.


Rajoy eta Urkulluren krisia amaitu den diskurtsoa iruzur handi bat da - LAB Sindikatua - Uriola.eus\nRajoy eta Urkulluren krisia amaitu den diskurtsoa iruzur handi bat da\nLAB Sindikatua 2014-12-29 11:30 Iritzia\nLABeko batzorde sozio-ekonomikoak gobernuek eta erakundeek egin duten balorazio positiboa auzitan jartzen duen txosten bat aurkeztu du gaur prentsaurrekoan. Bea Martxueta, Politika Sozialetako Idazkariak, txostena aurkeztu du eta Ainhoa Etxaide, LABeko idazkari nagusiak, datu horiek aurrean izanda, sindikatuak egiten duen irakurketa politikoa luzatu du.\nEAEko eta NAFARROAko Gobernuen politiken balorazioa\nTxostenak, sektoreei begiratuta, hobetu beharrean, egoera okerrera doala erakusten du. Lehen sektorearen (nekazaritza eta arrantza) esaterako, bilakaera negatiboa da eta hori gutxi balitz, multinazionalei lehentasuna emanez, elikagaien burujabetzatik urruntzen ari gara egunez-egun.\nIndustria sektorean ehunaren suntsipena bizkortuzen ari da, politika industrialeko estrategia eza ondorioztatzen duena LABen ustez. Araban esaterako, industriaren %30 suntsitu da dagoeneko.\nEspainia eta horren ondorioz, EAE eta Nafarroa, energía garestiena duen hirugarren estatua da Europa mailan. Ez dago bertako energía estrategiarik eta horrek, erregai fosiletan oinarritutako erauzteari eta espekulazioari zabaltzen dizkio ateak.\nBerrikuntzan ere ez da inbertsio nahikorik egin. Gure industriak sortzen dituen %60ª teknologia maila txikikoa edo ertainekoa da eta horrek, kapitalaren ihesa eragiten du.\nPolitika fiskal eta aurrekontu politiken gaiari helduz, txostenak aplikatzen diren politikak krisia sortu zuten berberak direla erakusten dute. Politika fiskalak kapitalaren errentei laguntzeko eginak dira eta aurrekontu politikek ez dute pertsonen eta ekonomia errealen alde egiten, ez dira berbanaitzaileak.\nTxostenean ere, egungo lan harremanen esparruak, zeinak negoziazio kolektiboaren eta elkarrizketa sozialaren agorpena oinarritzat dituen, sindikatuen eta langileon eragiteko ahalmena mugatu nahi duela erakusten du.\n2014 hazkunde ekonomikoaren urtea?\nAinhoa Etxaidek txostenean jasotako datuak kontutan izanda sindikatuak EAEko eta Nafarroako Gobernuen politiken balorazioa egin du, eta hasieratik Rajoyk Madrilen eta Urkulluk EAEn krisia amaitu denaren diskurtsoa iruzur handi bat besterik ez dela azpimarratu nahi izan du.\nEtxaidek aitortu du 2014a, "batzuentzat", kapitalarentzat, urte oparoa izan dela; IBEX 35ak adibidez 14.900 milioiko irabaziak izan ditu lehen sei hilabeteetan eta banka espainiarraren irabaziak 7.449 milioira iritsi dira.\nJendeari erreparatuz ordea, Etxaidek urte gogorra izan dela azaldu du. Eta besteak beste, hori erakusten duten datu esanguratsu batzuk eman ditu:\n- Araban 2.000 lanpostutik gora arriskuan daude eta ez dago inolako planik hori ekiditeko.\n- 2008tik 147.000 mila lanpostu suntsitu dira EAEn eta 35.400 Nafarroan, pobreziaren arriskua %41 handitu da EAEn, %71 Nafarroan eta urtea bukatzen ari garen honetan ez da inolako plan estrategikorik jarri martxan instituzioetan pobreziari buelta emateko.\n- Diru sarrerak handitu dira, baina jaso dena bankuetara doa, hain zuzen gastu finantziarioak %21 handitu dira gastu soziala etengabe murrizten ari diren bitartean.\n- Prestazioen kontrako eraso mediatiko, politiko eta sozial oso bat jarri dute martxan. Ez da Maroto bakarrik, Lanbide langabetuei prestazioak murrizteko tresna bilakatu dute eta ez langabezia murrizteko tresna.\n- Soldaten pisua nabarmen murriztu da. Lehen aldiz enpresa irabaziak langile guztiok jasotzen duguna baino altuagoa izango da. 2000. urtean soldatak PIBaren %51 ziren eta 2012an %46,4 jaitsi da, enpresa irabazien kasuan aldiz 42tik 44,5era pasa da.\nEtxaidek egoera ekonomikoa hobetzen ari denaren esanak gezurra direla azpimarratzearekin batera, instituzioetatik bizi dugun egoera konpontzeko ezer egiten ez den bitartean egoera soziala etengabe okertzen joango dela adierazi du eta gaurdaino hartu diren erabakiak espekulatzaileen mesedetan besterik ez direla hartu salatu du. Bide horri jarraitzen die Kutxabank pribatizatzeak, PNVek AHT proiektu ekonomiko bakar bezala egindako hautuak edota industria birmoldatzeko estrategiarik gabe jarraitzeak.\nLan erreforma inolako muga eta neurririk gabe ezarri dutela salatu du Etxaidek, hor kokatu du adibidez lan baldintzak kaskartzeko, soldatak erasotzeko eta lanaldia guztiz malgutzeko hitzarmenak blokeatu izana.\nAurrekontuen gainean LABeko idazkari nagusiak politika fiskalak ez direla aldatu esan du, horrek krisiak sortutako zuloak guztion artean ordainduko ditugula adierazten du eta gainera inork ez du bere gain hartuko egindako txikizio guztia.\nPolitika ekonomiko eta sozialak ez dira aldatu eta ez dituzte aldatuko. Eta egoera kudeatu ahal izateko aurten Madrilen, EAEn eta Nafarroan elkarrizketa sozialerako mahaia berreskuratzea otu zaie.\nUrkulluren politikez mintzatzerakoan Etxaidek Madriletik etorritako berdin berdinak direla aipatu du, "han erabakitakoa hemen aplikatu". Rajoyk 61 lege onartu ditu gai ekonomiko, sozial, laboral eta sindikaletan, eta pixkanaka "guztiak ari dira hemen aplikatzen". Zentzu honetan Urkulluren gobernutik Madrili ez zaiola planto egin salatu du.\nMadrilen erabaki den berdina hemen erabaki da. Administrazioa publikoen berrantolaketa, Lan erreformaren aplikazioan, gehiengo sindikala lan mundutik botatzeko eskakizuna EAEtik, erabakiak beti elite ekonomikoaren zerbitzura izan dira, energia faktura ez da auzitan jarri, TTIParen inguruan ez dute ezer esan...\n2015 urteari begira\nLangile eta herritarrontzat 2014a urte txarra izan da eta hurrengoa bide berdinetik joango da gure eskubideak eta gure premiak instituzioen esku uzten baditugu. Honen aurrean politikak aldatzeko beharra aldarrikatu du Etxaidek. Instittuzioetatik bideratu beharko dira, baina mobilizazio sozialaren bitartez behartu behar ditugu gure eskubideak bermatuko dituzten erabakiak hartzera.\nZentzu horretan 2014ak emandako fruitu emankor bakarretako bat gogoratu nahi izan du: Karta Soziala. Akordio sozial zabalak eraikitzeko eta pobretzen gaituen sistema honen aurrean Euskal Herriak bere bidea egiten laguntzeko tresna.\n2015 hauteskunde zikloa hasten da berriro, politika guzti hauek zigortzeko aukera izango dugu, hori bilatu behar dugu, baina batez ere, erabaki politikoak gure mobilizazioaren bidez baldintzatzeko helburua izan behar dugu.


Carmen Gurruchaga - Wikipedia, entziklopedia askea.\nDonostia, 1955eko irailaren 9a (65 urte)\nCarmen Gurruchaga Basurto (Donostia, 1955eko irailaren 9a) gipuzkoar kazetari eta idazlea da.\nUnidad eta Diario 16 egunkarietan hasi zen lanean. 1989an El Mundoren sorreran parte hartu zuen eta Euskadiko edizioa zuzendu zuen. ETAk 1997ko abenduaren 22an bonba bat bere etxean jarri eta gero Euskal Herritik alde egin behar izan zuen. Harrezkero, Madrilgo hedabidetan lan egin du.\nLa prueba (2010)\nEl árbol y las nueces: la relación secreta entre ETA y PNV (2000), Isabel San Sebastiánekin batera.\n↑ Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Gurrutxaga onartu du deitura horren grafiatzat. Ikus Euskal Onomastikaren Datutegia.\n↑ «La periodista Carmen Gurruchaga presenta su libro «Rodrigo Rato El gran artífice»» La Razón 2012-4-24.


Izenak ez du izendatu bakarrik egiten, eraiki ere egiten du. Nola eraiki nahi dugu? | herria | GAUR8 - mila leiho zabalik\nLorea edo Harkaitz. Izenak ez du izendatu bakarrik egiten, pertsona eraiki ere egiten du. Izenak baditu bere karga propioak, horietako asko generoari lotuak. Hausnarketa horietatik abiatuta eta zenbait erregistro zibiletan ematen diren egoerek kezkatuta, Emaginek eta Bilgune Feministak izenari buruzko hausnarketaren metxa piztu dute.\nIpar Euskal Herrian edozein izen jar daiteke, umearentzat iraingarria ez den bitartean. Hego Euskal Herrian, berriz, legez, izenak izendatua emakumea edo gizona den zehaztu behar du\nEmaginen eta Bilgune Feministaren arabera izenak ere balia daitezke errealitate berriak marrazteko. Genero markarik gabeko izenak erabiltzeko aukera jarri dute mahai gainean\nBilgune Feministak eta Emaginek elkarlanean osatu dute “Izena eta izana ezbaian: Gida praktikoa”, azken urteotan mamitu den kezka baten haritik sortutako liburuxka eta aurrera begirako hausnarketaren abiapuntu izan nahi duena. «Hausnarketa hau egiteko beharra Bilgune Feministako militanteetatik sortu da. 2010. urte inguruan erregistro zibiletan sortzen ari ziren zenbait arazoren berri izan genuen. Ordura arte bi sexuentzako erabiltzen ziren izenei muga jartzen hasi ziren zenbait tokitan. Eta martxan jarri ginen, izenek duten garrantziaz ohartarazteko», agertu du gida osatzen aritu den Saioa Iraolak (Iratxe Esnaola, Idoia Trenor eta Libe Eizagirrerekin batera).\nEzezagutzatik abiatzen da hausnarketa –«izenen inguruko legeak ez ezagutzetik»– eta baita «feminismotik izenen aferan ekarpena egiteko» gogo argi batetik ere. Izan ere, izenek ez dute bakarrik pertsona izendatzen, pertsona eraiki ere egiten dute. Horregatik dute hainbesteko garrantzia.\n«Gure ustez izenak ez du izendatu bakarrik egiten. Eta hainbat hizkuntzalarik ere hala esaten dute. Izenak pista asko eman ohi ditu pertsonaren inguru sozialaz eta generoaz. Ez da berdina esatea ‘atzo Samuelekin egon nintzen kafe bat hartzen’ edo ‘atzo Kattalinekin egon nintzen kafe bat hartzen’. Izen horrek informazio bat ematen digu pertsonaren inguruan. Gure hausnarketa hortik abiatzen da. Gure ustez izena guztiz lotuta dago hizkuntzarekin. Eta hizkuntzak balio du errealitatea sortzeko, baina baita errealitatea eraldatzeko ere. Beraz, hizkuntzak errealitate bat sortzen baldin badu eta guk errealitate bat aldatu nahi baldin badugu, hizkuntza bera erabili dezakegu horretarako. Lan honen abiapuntua hori da. Alda dezagun hizkuntza errealitatea aldatzen segitzeko».\nHizkuntza etengabe ari da errealitate berrietara moldatzen, ohiturak eta tradizioak bezala. Emaginen eta Bilgune Feministaren arabera izenak ere balia daitezke errealitate berriak marrazteko. Bide horretan, genero markarik gabeko izenak erabiltzeko aukera jarri dute mahai gainean, izena ez dadin pertsonaren eraikuntzan karga bat bihurtu.\n«Izena da gure identitate indibidualaren lehen oinarrietako bat. Horren garrantzia nabarmendu nahi dugu, izenaren hautuaren garrantzia. Ez da berdina haur bati Lorea edo Harkaitz jartzea. Izenak berak aurreiritziak sortzen ditu. Aukera dago –eta horrek ez du esan nahi denok eta derrigor horrela egin behar dugunik– izen neutroak jartzeko, genero markarik gabeak. Aukera bat da eta jendartea horren kontziente izatea nahi dugu».\nNondik datoz izenak\nGarai batean izendatzea gurasoen eskumena zen eta ohikoa izaten zen haurrei aita-amen izena jartzea. Kristautasunaren etorrerarekin, Elizak hartu zuen izendatzeko autoritatea eta aitabitxi edo amabitxiengan utzi zuen haurrei izena jartzeko eskumena. XVIII. mendean, familia askotan, izen berbera zuten haurrak aurki zitezkeen. Garai hartan aitak aukeratzen zituen semeen izenak, eta, amak, alabenak. Jaiotza egunari zegokion santutegiko izena jartzeko ohitura ezarri nahi izan zen, baina Euskal Herrian izen asko arrotzak ziren herritar askorentzat eta araua ez zen hain zorrotz sustraitu.\nXX. mendean izen politak jartzea moda bihurtu zen, Espainiako Gerra Zibila hasi arte iraun zuena. Emakumeentzat belarrira atseginak ziren izenak jartzen hasi ziren, “-ina” atzizkiarekin askotan. Josefina, esaterako. Mendearen erdialdetik aurrera, izen bikoitzak gailendu ziren, “Jose Luis” eta “Mari Carmen” modukoak.\nGaur egun izena jartzeko eskumena gurasoengan dago. Gurasoek atsegin dituzten izenak dira nagusi, nahiz eta modak ere badauden; haurrei herri nortasunari lotutako izenak jartzea, adibidez. Gainera, XX. mendearen erdialdetik aurrera izen ugari baliagarri izan dira neskak zein mutilak izendatzeko; Hodei, Lur, Amets eta Aitziber, kasu.\nAzken urteotan, baina, guraso askok legearekin egin dute talka haurrari nahi dioten izena jartzeko orduan. Legea desberdina da Ipar Euskal Herrian eta Hego Euskal Herrian.\nIpar Euskal Herrian Estatu frantseseko legea ezartzen da, eta, horren arabera, izena hautatzeko eskumena gurasoek dute eta haurrari edozein izen jar dakioke, umearentzat iraingarria ez den bitartean. Hego Euskal Herrian, berriz, Estatu espainoleko legea segitzen du izendegiak eta lehen puntutik zorrotz zehazten du izenak izendatua emakumea edo gizona den argitu behar duela.\nEuskaltzaindiak arautzen du euskal izendegia. Erakundeak zehazten duenez, «izen zerrenda ontzean gogoan izan ditugu aldiro hizkuntzaren aldetiko egokitasuna, izen-eramaileari zor zaion duintasuna eta beharrezkoa den sexu bereizketa». Hartara, Euskaltzaindiak zenbait izendegi baztertzen ditu sexu-bereizketaz arduratzen ez direla argudiatuta eta erakundeak arautuak ditu gizonentzako izenak eta emakumeentzako izenak, eta horrek zenbait erregistro zibiletan arazoak sortzen ditu.\n“Izena eta izana ezbaian” txostenean desobedientzia zibilerako deia egiten da, legeak dituen zirrikituak baliatuz, norberak seme-alabei nahi duen izena jarri ahal izateko. Eta Euskal Herrian badira dagoeneko desobedientzia horren adibide praktikoak, batek baino gehiagok traba dezente gainditu behar izan ditu-eta jaioberriari izena jartzeko. Aipatu gida praktikoan zenbait estrategia jasotzen dira.\n2015eko urriaz geroztik jaiotzen inskripzioei buruzko arautegi berria martxan da EAEn. Alegia, haurra ospitalean bertan inskriba daiteke. Gidak jasotzen duenez, «pentsatzekoa da ospitaleetan inskripzioak egiteko bide hau permisiboagoa izan daitekeela, osasun zentroetako langileak malguagoak izan daitezkeelako. Inskripzioak erregistro zibilean gainbegiratu behar dituzte gero, baina bide interesgarria izan daiteke».\nBada aukera pertsonaia historiko, mitologiko, legendazko edo artistikoen izenak jartzeko, izan unibertsalak, estatu mailakoak edo eskualderen batekoak. Izen geografikoak, abstraktuak, arruntak edo fantasiazkoak ere jar daitezke. Eta badaude bideak. Adibidez, semeari Itxaso jarri nahi zion bikote batek kontatzen du nola jakin zuen Nafarroan bazela herri bat Itxaso izena zuena. Erregistrora joan eta hala jakinarazi zioten bertako langileari. Eta baietz, arrazoia eman zien eta semeari Itxaso jartzeko aukera izan zuten azkenean.\nINEren (Espainiako Estatistika Institutua) web orrialdean Estatu espainolean jarri izan diren izenen estatistikak kontsulta daitezke, probintziaka. Bertan sartu eta froga daiteke Elur, Maren, Aratz, Ioar edo Amaiur bezalako izenak neskei eta mutilei jarri zaizkiela. Horrenbestez, erregistroren batean izena ukatzen badute, froga daiteke beste erregistro batzuetan INEk onartu izan duela. Bidea erraztu dezake.\nGauza jakina da erregistro batetik bestera ere aldatu egiten dela panorama, bertako langileen arabera. Hartara, izan dira beste herri batean erroldatu direnak, bertako erregistroan nahi zuten izena jartzen uzten zietelako. Ez da jokaldi hain erraza eta bestelako endredoak sortu ditzake. Baina aukera bat da.\nEta bada beste bide bat, traba administratibo guztien gainetik: erregistroan araua onartu eta sozializatzean haurrari nahi bezala deitzea.\nEmaginek eta Bilgune Feministak, gainera, beste bide bat ere ondo irekita utzi nahi dute: asmatu ditzagun izenak. Sortu ditzagun genero-markarik gabeko izenak. «Orain arte erabili diren izen guztiak asmatuak dira eta gure izanean eragina dute. Asma ditzagun, bada, gure gustukoak izango diren eta generoaren kargarik izango ez duten izenak». Zerrendatxo bat ere proposatzen dute: Ahaltsu, Anari, Ahots, Asata, Aske, Bihotz, Bizi, Gradys, Huntza, Ilar, Kaxilda, Libre, Lili, Mari, Maiatz, Sen, Ulu, Xarbota, Zura, Okene, Ulia... Denborarekin eta jendearen ekarpenekin osatzen joan nahi duten zerrenda da, gainera.\nHoni buruzko guztia: IZENA ETA IZANA


Goritasun-bonbillen amaiera | Consumer\nLanpara xahutzaile eta kutsagarrienak pixkanaka kenduko dira 2016 arte\narabera: Astelehena, 2007ko maiatzaren 28a\nIrudia: Rodolfo Clix\nIrailaren 1etik aurrera, ohiko goritasun-bonbillak ezin izango dira Europar Batasunean (EB) fabrikatu edo inportatu. Eta ez dira bakarrak izango. 2016ko irailera arte, energia gehien xahutzen duten gainerako modeloak pixkanaka kentzen jarraituko da, eraginkorragoak diren beste batzuekin ordezkatzeko. Neurriaren ardura duten Europar Batasuneko erakundeek, hartara, argien kontsumo handia eta haien ingurumen-inpaktua murriztu nahi dituzte, eta, bide batez, urtean 10.000 milioi euro aurreztu nahi dituzte, etxe bakoitzeko 50 euro arte. Artikulu honetan dagoeneko fabrikatu ezin diren bonbilla-ereduak azaltzen dira, zergatik erretiratzen diren merkatutik eta zein modelo diren eraginkorrenak. Prozesu horretan kontsumitzaileek duten garrantzia ere gogorarazten da. .\nDagoeneko fabrikatu ezin diren bonbilla-ereduak\nIrailaren 1etik aurrera ezin izango da bonbilla goririk fabrikatu edo inportatu EBko inongo herrialdetan. Neurri hori Europako Parlamentuaren Ecodesign 2009/125/EE energia-eraginkortasunari buruzko zuzentarauaren ondorio da.\nGoritasun-bonbillak ordezkatzeak urtean 10.000 milioi euro aurreztuko ditu EBnAraudia pixkanaka aplikatzen hasi zen 2009an. Irailaren 1ean, mota desberdina desagertzen da. Erretiratzen ziren lehen bonbillak 100 watt-eko (W) modeloak izan ziren; 2010ean, 75 W-ekoak; iaz, 60 W-koak (Espainian gehien erabiltzen den ereduetako bat, Philips enpresaren arabera); eta, azkenik, aurten 40 W-ekoa eta 25 W-ekoa da txanda.\nEuropako araudiak behartzen du 2009ko irailetik aurrera gardenak ez diren lanpara guztiak (mateak) A motakoak izatera, Europako energia-etiketaren eskakizunen arabera. Goriak izan dira desagertzen lehenak, xahutzaileenak direlako, baina ez bakarrak. 950 lumeneko (lm) lanpara halogeno argiak eta halogeno mateak (A eraginkortasunekoak izan ezik) ere merkatutik kanpo geratzen ziren 2009ko irailaren 1etik aurrera. Kontsumitzaile gehiagotik gutxiagora erretiratzeko ildo berean, hurrengo urtean 725 lm-ko halogenoak nabari ziren, 2011n 450 lm-koak eta datorren irailaren 1ean 60 lm-koak.\nA klasea lortzen ez duten modeloak kentzeko egutegiak 2016ko irailaren 1a arte jarraituko du. 2013. urtean ezin izango da ez D ez E motako halogenorik fabrikatu, ez inportatu, eta, azkenik, 2016. urtean, C motako halogenoen txanda izango da.\nBaztertzen ez diren goritasun-lanparak, berriz, islatzaileak eta aplikazio berezikoak dira.\nAraudi horrek ez du esan nahi modelo horiek etxean dituzten kontsumitzaileek kendu egin behar dituztenik, baina bonbillak aldatu edo berriak erosi behar dituztenean, ez dituzte modelo horiek eskura izango.\nZergatik erretiratzen diren merkatutik\nGoritasun-bonbillek energia asko xahutzen dute eta gutxi irauten dute. Jotzen da 100 W-eko goritasun-bonbilla batek kontsumitzen duen energiaren %5 baino ez dela argia (%95, alferrik galtzen den beroa). Gainera, mila orduko bizitza erabilgarria dute, edo, bestela esanda, baliabide natural gehiago kontsumitzen dituzte eta hondakinak sortzen dituzte. Horiek modu egokian birziklatu behar dira, ingurumena kutsa ez dezaten. Europako araudiak 133 urteko historiari amaiera ematen dio: Thomas Alva Edisonek 1879ko urriaren 21ean asmatzen zuen goritasun-bonbilla.\nHori dela eta, Europako erakundeen helburua kontsumo txikiko bonbillak jartzea da, pixkanaka. Bonbilla horiek hainbat eredu dituzte, hala nola halogeno aurreztaileak, kontsumo txikiko fluoreszenteak eta LEDak. Argiztapen eraginkor horrek goritasun-bonbilla batek baino %50 eta %90 energia gutxiago erabiltzen du argi-kantitate bera sortzeko. Haren beste abantaila bat iraupen luzeagoa da. LED bonbillek 25.000 ordu arteko bizitza erabilgarria dute eta fluoreszenteek 7.000 eta 12.000 ordu bitartekoa.\nKontsumo txikiko bonbilla horiek, Europar Batasunaren kalkuluen arabera, etxe ertain batek argiaren ordainagirian %15 aurreztu dezala lor dezakete, 25 eurotik 50 eurora urtean (erosketa-gastua barne), familiaren tamainaren eta erabiltzen duen bonbilla motaren eta kopuruaren arabera.\nEnergia-eraginkortasunaren baldintza berriei esker, EBko arduradunek kalkulatu dute 2020tik aurrera bonbilla horiek urtean 40.000 milioi kilowatt baino gehiago aurreztuko dituztela EBn, hau da, Europako 11 milioi etxetako elektrizitate-kontsumoaren baliokidea. Dirutan, Europako Batasunak urtean 5.000 eta 10.000 milioi euro artean aurreztuko dituela kalkulatzen da.\nEnergia eta dirua aurrezteaz gain, nabarmen murrizten dira klima-aldaketan eragina duten berotegi-efektuko gasen (BEG) emisioak. EBk urtean 15 milioi tona karbono dioxido (CO2) isurtzeari utziko dio, hondakin gutxiago sortzen dela ahaztu gabe.\nKontsumitzaileen zeregin garrantzitsua\nBonbilla bat aldatzea neurri hutsala izan daiteke, baina herritar guztiek aldatuz gero, ez litzateke horrela pentsatuko. Garapen jasangarria sustatzen duen Lurraren Politiken Institutu Iparramerikarraren arabera, herrialde guztiek kontsumo txikiko bonbillak jarriko balituzte gorien ordez, munduko elektrizitate-erabileraren beherakadak 500 megawatt-eko (MW) ikatzezko 270 zentral elektriko baino gehiago ixtea ahalbidetuko luke.\nErakunde horren arabera, erronka nagusia da kontsumitzaileak ohartzea kontsumo txikiko bonbilletara aldatzeak nabarmen murrizten dituela elektrizitatearen hileko fakturak eta BEGen emisioak murrizten dituela. Bestalde, herritarrek erakundeetako arduradunei ere eska diezaiekete aldaketa hori babesteko neurriak har ditzaten.\nKontsumitzaileen erantzukizuna ez da soilik kontsumo txikiko bonbillak erostea. Gehiago irauten duten arren, urtzen direnean birziklatu egin behar dira. Hala, materialak berreskuratzen dira (beira, metala, plastikoa eta merkurioa), eta ez dira kutsatzen, bereziki arriskutsuenak, merkurioa esaterako. Lanparak Birziklatzeko Elkarteak (Ambilamp) herritarrak bultzatu nahi ditu erabilitako bonbillak Espainia osoan hondakin horiek biltzeko 9.000 gunetako batean jar ditzaten.\nbonbillak incandescentes-eu kontsumo txikia